ועדת הכלכלה, כנסת 19, פרוטוקול מספר 200, 2014-02-06 09:30

אבישי ברוורמן: בוקר טוב, תודה שעליתם לירושלים ביום חמישי, בדרך כלל רוב האנשים נמצאים פה בימי שני, שלישי, רביעי, חוץ מהצוות שעובדים כאן.

אבישי ברוורמן: אני מודה לכל חבריי הכנסת שהצטרפו אלינו.

אבישי ברוורמן: .. אני מתכבד לפתוח את ישיבת ועדת הכלכלה, הצעת חוק רישוי שירותים לרכב, התשע"ג-2013.

אבישי ברוורמן: מכיוון שאני החלטתי שאת כל הרפורמות שיהיו ביוקר המחיה, ברכב, בכול, אני גומר במושב הזה, כדי שבפסח לא אזמין אתכם, צורת העבודה תהיה כזאת: קודם כל עו"ד זוכוביצקי, נעבור על הסעיפים שהם יחסית קלים, שאין בהם את הוויכוחים הגדולים.

אבישי ברוורמן: נעבור תחילה על סעיפים 31, 34, אחר כך סעיף 38, ואם יישאר זמן נתחיל לעבור לסעיפים שיש בהם יותר חילוקי דעות.

אבישי ברוורמן: בבקשה, עו"ד זוכוביצקי.

<שרית זוכוביצקי-אור: 31א תנאים לרשיון יבוא אחר: "המבקש לייבא רכב והוא אחד המנויים בסעיף 28(א)3-8, יהיה זכאי לייבא רכב אם התקיים לגבי הרכב התנאים המפורטים בסעיף 31 (א)(2), (3)–(9) ו-(10)".

<איתי עצמון: הסבר בבקשה, מכיוון שכל הסעיף בעצם הוא הפניות לסעיפים אחרים.

<שרית זוכוביצקי-אור: למעשה, אני מזכירה את הדיון הקודם, כשדיברנו על הגופים שיכולים לייבא.

<שרית זוכוביצקי-אור: ברכב אנחנו מבחינים בין התנאים שמתייחסים לטובין, לפני שמתייחסים לגוף המייבא, ורכב הוא טובין ייחודי במקרה הזה, כאשר בעצם אנחנו מאפשרים לייבא או ליבואן מסחרי, או ליבואן אישי או עסקי, ויש בנוסף רשימה של חריגים.

<שרית זוכוביצקי-אור: מי שמכיר את צו יבוא חופשי, זה מבוסס על הרשימה שמופיעה בסעיף 4 לצו ייבוא חופשי, שם נתנו אפשרות לגופים ייחודיים לייבא רכב לשימושם, לצרכים, לניסוי, אם מדובר במדינה, במינהל הרכש הממשלתי וכו'.

<איתי עצמון: זו רשימה שהוועדה דנה בה, שקבועה בסעיף 28.

<איתי עצמון: מה המיוחד בגופים האלה שקבועים בפסקאות 3 עד 8 שהפנית אליהם כאן?

<שרית זוכוביצקי-אור: כולם לא יבואן מסחרי ולא יבואן אישי.

<איתי עצמון: מה התנאים שהם יצטרכו לעמוד בהם?

<שרית זוכוביצקי-אור: הם יצטרכו לעמוד בסעיפים 31(א)2 לעניין שנת הייצור 24 חודשים, לעניין פיסקת משנה (3) מדברת על רישום באחת ממדינות אירופה או ארצות הברית או קנדה שהוספנו בדיון הקודם.

<איתי עצמון: לגבי הגופים האלה מדובר רק על כלי רכב שכשרים לרישום, אין כאן מצב שבו מדובר בכלי רכב שאינם חייבים ברישום לפי הדין שחל באותן מדינות.

<שרית זוכוביצקי-אור: נכון.

<שרית זוכוביצקי-אור: כי פיסקה 3 מדברת על רישום במדינת אירופה, ארצות הברית, קנדה.

<איתי עצמון: אני שואל האם זה רלבנטי גם לגבי כלי הרכב שאותם גופים שמנויים בפסקאות (3)-(8) של סעיף 28, האם יש צורך להחיל בשינויים כן, או לא, זו שאלה יותר מקצועית.

<אבנר פלור: אם זה לא מתברר מפה, אולי כדאי לחדד.

<אבנר פלור: קודם כל, מרבית הסעיפים שמצויים פה, אם זה מינהל רכש הממשלתי, גופי הצלה וכו', מחויב להיות רכב שעומד בדרישות וכשיר לרישום באחד ממדינות אירופה, ארצות הברית או קנדה, אבל אתה צודק.

<אבנר פלור: ישנה נישה מיוחדת לבחינה וניסוי, כמו שהבאתי בדיונים הקודמים דוגמה של אוניברסיטת באר שבע, שרוצה לייבא רכב למטרות בחינה וניסוי, שלא בטוח שזה רשום.

<אבנר פלור: פה, על פי כללים שלנו, נקבע איזשהן דרישות כשרות לרישום מבחינתנו, כי זה לא עומד בתקינה במאה אחוז.

<איתי עצמון: אז השאלה היא מה התאמת הנוסח שצריך לעשות כאן, כי בעצם מה שעולה מדבריך הוא שלא ניתן להחיל באופן אוטומטי את כל הפיסקאות האלה של סעיף 31.

<אבנר פלור: אבל רק לגבי סעיף 28(8), לגבי רכב תקינה וניסוי.

<אבנר פלור: הוא מתייחס לנושא של רכב שמיועד למטרת ניסוי ובדיקת טכנולוגיות.

<איתי עצמון: אז מה השינוי שאתם מציעים?

<דידי רוזנפלד: אני משלמה סיקסט.

<דידי רוזנפלד: כאשר דיברתם על 24 חודש, התכוונתם שזה כולל לקילומטראז' שכתוב בחוק?

<דידי רוזנפלד: שאלתי, כאשר דיברת על 24 חודש, בתקנה כתוב 24 חודש ו-150 קילומטר, האם התכוונת לזה או התכוונת ל-24 חודש סתם?

<אבנר פלור: 150 קילומטר לא מתייחס ל-24 חודש, אם זה יבוא אישי.

<אבנר פלור: פה מדברים רק על 24 חודשים לא 150 קילומטר.

<דידי רוזנפלד: למה ההבדל?

<אבנר פלור: כי אפשר לייבא גם רכב משומש בייבוא אישי.

<דידי רוזנפלד: אבל אמרנו שרכב משומש אפשר להביא בייבוא אישי.

<דידי רוזנפלד: הוא מוגבל בקילומטרים, הוא לא - - -

<אבנר פלור: לא, לא אמרנו את זה.

<אבנר פלור: לא כתוב.

אבישי ברוורמן: דידי, לא עשית את עבודת הבית.

אבישי ברוורמן: לך תשתה קפה ותחזור.

<שרית זוכוביצקי-אור: יש שני סעיפים בעיתיים שלא מתיישבים עם רכב ניסוי, וזה סעיף 31א(2) שמתייחס ל-24 חודשים, ו-א(3) שמתייחס לרישום במדינת חוץ.

<שרית זוכוביצקי-אור: זה לא מתאים לרכב בחינה וניסוי, אבל עדיין אנחנו רוצים להיות מוסמכים לקבוע כללים לייבוא, ביחס לתכנית הניסוי.

<איתי עצמון: אתם רוצים להסמיך את השר לקבוע את התנאים האלה בתקנות, או שאתם רוצים לקבוע את התנאים כאן, לעגן אותם כאן באופן מפורש בחוק?

<אבנר פלור: כן, להסמיך את השר בנושא הזה של בחינה וניסוי, נקבע את הכללים.

<איתי עצמון: אני רוצה שנהיה מדויקים כדי שאדע מה לכתוב בחוק.

<יערה למברגר: זה רק 3?

<אבנר פלור: זה רק 28(8).

<אבנר פלור: אנחנו רוצים פה בעצם לקבוע את הכללים, במקרה שמדובר ברכב שמיועד לבחינה וניסוי, ורכב שלא עומד בדרישות ובתקינה, היות וזה בתהליך של בחינה וניסוי שרוצים לבצע כאן, רק במקרה הספציפי הזה - - -

<איתי עצמון: לא יחולו פסקאות 2 ו-3 לסעיף 31(א).

<איתי עצמון: נכון?

<איתי עצמון: אתם לא רוצים להחיל בעצם את כל התנאים שפירטתם כאן?

<שרית זוכוביצקי-אור: לא יודעת אם הכל, אבל לגבי בחינה וניסוי.

<יערה למברגר: כן.

<יערה למברגר: אז לא יחולו התנאים האלה, אלא השר יקבע.

<איתי עצמון: האם אדוני מעוניין שהתנאים האלה יובאו לאישור הוועדה, או שמדובר על הסמכה להתקין תקנות ללא אישור ועדה?

אבישי ברוורמן: אני לא רוצה להביא לאישור הוועדה כל פרט טכני, אלא רק אם הדברים עקרוניים.

אבישי ברוורמן: אז אין בכך צורך.

אבישי ברוורמן: אז לא.

אבישי ברוורמן: אבנר, אני משאיר את זה לך.

<איתי עצמון: השר רשאי יהיה לקבוע תנאים לייבוא רכב כאמור בסעיף 28(8)?

<שרית זוכוביצקי-אור: כן, כאשר 28(א) יהיה 3-7.

<שרית זוכוביצקי-אור: את סעיף 31 - תנאים ליבוא רכב אחר, יהיה רק 28(א) 3-7, נקבע ל-8 סעיף עם הסמכה לשר.

<שרית זוכוביצקי-אור: נעשה את זה אולי א', ו-ב'.

<איתי עצמון: זה כבר טכני.

<איתי עצמון: ניתן לאשר את סעיף 31(א) עם התיקון.

אבישי ברוורמן: מי בעד, מי נגד?

אבישי ברוורמן: הצבעה בעד אישור סעיף 31(א) עם התיקון – רוב נגד – אין נמנעים – אין סעיף 31(א), כולל התיקון שנתקבל בוועדה, נתקבל.

אבישי ברוורמן: אושר פה אחד.

אבישי ברוורמן: אין התנגדות של חברי הכנסת.

אבישי ברוורמן: תודה רבה.

<שרית זוכוביצקי-אור: 32 "הגבלת העברת בעלות ברכב שיובא לשימוש אישי.

<שרית זוכוביצקי-אור: (א) לא יעביר אדם בעלות ברכב שיובא לפי סעיף 31 אלא אם כן התקיימו כל אלה: 1.

<שרית זוכוביצקי-אור: חלפה תקופה שקבע השר לעניין זה שלא תפחת משנה ממועד רישום הרכב בישראל; 2.

<שרית זוכוביצקי-אור: הוא יידע את הקונה או את מי שהבעלות הועברה אליו כי תנאי לחידוש רשיון הרכב לפי פקודת התעבורה הוא הבאת הרכב לתיקון אם תתגלה לגביו תקלת בטיחות סדרתית.

<שרית זוכוביצקי-אור: (ב) השר רשאי לקבוע נסיבות מיוחדות שבהתקיימן ניתן יהיה להעביר בעלות ברכב שיובא לפי סעיף 31 גם אם לא התקיימו התנאים לפי סעיף קטן (א) כולם או חלקם; (ג) הרשות המוסמכת תרשום את הגבלת העברת הבעלות ברישיון היבוא".

<איתי עצמון: הסבר בבקשה.

קריאה: ברישיון הייבוא או ברישיון הרכב?

<שרית זוכוביצקי-אור: למעשה, הסעיף הזה נועד להתמודד עם תופעה של יבוא אישי שהופך להיות יבוא מסחרי.

<שרית זוכוביצקי-אור: זאת אומרת, אדם שמייבא רכב לשימושו האישי, בדרך כלל משתמש בו לעצמו.

<שרית זוכוביצקי-אור: אנחנו רוצים להגביל את העברת הבעלות כדי שלא יסחרו בזה, כדי שלא יהיה מצב שבו אדם ייבא לעצמו וימכור, ייבא לעצמו וימכור, וכך למעשה הוא יהיה או יבואן זעיר, והיום אנחנו מאפשרים את האופציות.

<שרית זוכוביצקי-אור: היום האופציה של אדם לא להיות יבואן מסחרי גדול אלא לייבא מספר כלי רכב מצומצם מוסדרת ביבואן זעיר.

<שרית זוכוביצקי-אור: העוסקים יכולים לייבא לעצמם, לכן אנחנו חושבים שביבוא האישי אדם מייבא לשימוש אישי, לכן צריך להגביל את העברת הבעלות.

<שרית זוכוביצקי-אור: עוד סעיף שעשינו – אנחנו מבינים שלפעמים המגבלה הזאת היא מגבלה שצריך להתמודד איתה, למשל, כשיש תאונה, כשיש מוות של הבעלים, או כל מיני נסיבות ספציפיות שבכל זאת לאפשר לאדם להעביר את הבעלות ברכב.

<שרית זוכוביצקי-אור: אנחנו רוצים שהנסיבות האלה ייקבעו באופן ספציפי בתקנות, שלא תהיה רשימה פתוחה כדי שלא ניתן לשחק עם זה, לכן אנחנו רוצים להסמיך את השר לקבוע נסיבות שבהן כן אפשר יהיה להתגבר על הגבלת העברת הבעלות.

<שרית זוכוביצקי-אור: בנוסף, אנחנו כמובן רוצים שההגבלה הזאת תירשם ברישיון היבוא.

<דידי רוזנפלד: למה לא ברשיון הרכב?

<שמואל השמשוני: ראשית, אתם פוגעים בקניין, מכיוון שברגע שאדם שילם את כל המסים על הרכב, לפי חוק יסוד: כבוד האדם וחירותו, אתם פוגעים לו בקניין על ידי זה שאתם מגבילים רכב שהוא ביצע בו את כל הפעולות.

<שמואל השמשוני: שנית, ביחס לסחר, הרי הבן אדם יכול להביא רק רכב אחד בשנה.

<שמואל השמשוני: זאת אומרת, אם הוא יהיה סוחר של מכירת רכב אחד בשנה, איפה פה הבעיה?

<שמואל השמשוני: שלישית, ברגע שברישיון הרכב מופיע שהוא מוגבל, אין אפשרות לקבל מבנק אשראי עבור הרכב.

<שמואל השמשוני: זאת אומרת, כל הסעיף הזה הוא מאוד לא ברור.

אבישי ברוורמן: תודה.

<זאב ש. פרידמן: אדוני היושב-ראש, המטרה של הסעיף הזה היא למנוע מצב שבו אדם יכול לייבא רכבים בתור יבואן, אבל הוא יביא באופן אישי מספר רב של רכבים.

<זאב ש. פרידמן: הטכניקה שבה משתמשים לעקוף את זה היא מאוד פשוטה.

<זאב ש. פרידמן: מעבירים את הרכב דה-פאקטו לשימושו של אדם אחר דרך קבע, ובתום השנה יבצעו את הרישום.

<זאב ש. פרידמן: אני חושב שכדאי להוסיף לתוך הסעיף גם את המלים כמו למשל: "ולא יעביר לשימוש דרך קבע לאחר", או משהו בסגנון הזה.

<שמואל השמשוני: אי אפשר לעשות את זה.

קריאה: זה מופיע בסעיף 33.

<זאב ש. פרידמן: אני חושב שנפתחו כאן דרכים מאוד רציניות כדי לעשות את היבוא.

אבישי ברוורמן: מצד אחד הפעלנו, אבל אנחנו לא רוצים שיהיו פה שימושים.

אבישי ברוורמן: אנחנו יודעים שכל מי שגר בארץ הזאת, גם יהודים וגם ערבים, כשיש פירצה יודעים למנף אותה חבל על הזמן.

<זאב ש. פרידמן: וזה גם במציאות קורה כך, אנחנו רואים מה קורה כשמביאים רכבים ללא מסים על ידי תיירים וכיוצא באלו, מעבירים את זה לשימוש של מישהו אחר בלי להעביר את הרישום, ובמועד המתאים, לכן צריך לקבוע שגם העברה כזו תהיה אסורה.

<מוטי בר נס: תקופה של שנתיים היא ארוכה מדי.

<איתי עצמון: שנה.

<איתי עצמון: בנוסח החדש המעודכן – שנה.

אבישי ברוורמן: אדוני, כן, בבקשה.

אבישי ברוורמן: אני אבקש שתתנו לבר נס את העותק החדש.

<איתי עצמון: הנוסח הופץ באתר הוועדה לשימוש כל המוזמנים.

<רפאל שחוח: כל הנושא הזה של העברת בעלות, הגבלת בעלות, זה מקשה על כל הנושא של היבוא.

אבישי ברוורמן: אנחנו מצד אחד רוצים להקל.

אבישי ברוורמן: מצד שני, אנחנו רוצים לברר שהכול יהיה כשר.

<אורי זיסקינד: העמדה שלנו ששנתיים זה די והותר, לא שנה.

<אורי זיסקינד: אם מישהו מייבא רכב לשימושו האישי, פלוס החלפה של רכב כל שנה הוא לא מקובל.

<אורי זיסקינד: מדובר פה בעצם - - -

אבישי ברוורמן: לשנה אורי.

<אורי זיסקינד: אני אומר, גם פה מדובר בהקלה, הן לעמדתנו והן להמלצת הוועדה - - - שהיא קבעה למנוע לחלוטין - - -

אבישי ברוורמן: אז להיפך.

אבישי ברוורמן: זה בית הלל לקולא.

<יערה למברגר: הייתה פה טענה של פגיעה.

אבישי ברוורמן: השמשוני דיבר על פגיעה בזכות הקניין.

<יערה למברגר: יש פגיעה מסוימת בשכירות של הרכב, אני לא אומרת שאין פגיעה.

<יערה למברגר: אבל אנחנו חושבים שהפגיעה הזאת היא מידתית.

<יערה למברגר: אני גם חושבת שהתכלית היא ראויה.

<יערה למברגר: אני חושבת שזה הוסבר, אפשר - - -

<אבנר פלור: לגבי ההערה של עו"ד זאב פרידמן, לגבי שימוש קבע לאחר – יש קושי באכיפה של נושא כזה.

<אבנר פלור: זה מאוד בעייתי.

אבישי ברוורמן: זאת אומרת, למרות הרצון הטוב, אתה לא מסוגל לאכוף את הזה.

<יערה למברגר: העברת בעלות זה משהו שאפשר - - -

אבישי ברוורמן: עו"ד פרידמן, במקרה הזה הפרצה תקרא לגנב, כי אין אוכף.

אבישי ברוורמן: הלאה.

<איתי עצמון: רציתי לשאול לגבי פיסקה 1 של סעיף קטן (א) – כתוב: "חלפה תקופה שקבע השר לעניין הזה, כלומר, בתקנות, שלא תפחת משנה".

<איתי עצמון: השאלה שלי מדוע לא לקבוע את התקופה בחוק, ולאפשר לשנות את התקופה בתקנות, באישור הוועדה?

<איתי עצמון: כי בעצם משמעות ההסדר כרגע היא שאם אין תקנות לא נקבעת תקופה בכלל - - -

קריאה: כל עוד השר יכול לקבוע תקופה גבוהה - - -

<איתי עצמון: לשנות את התקופה.

<איתי עצמון: אז התקופה שאתם מציעים היא שנה, פלוס סמכות לשר לשנות באישור הוועדה את התקופה.

<שרית זוכוביצקי-אור: להאריך.

<אבנר פלור: אבל יש את סעיף (ב) בשביל זה.

<אבנר פלור: יש את סעיף (ב) שהשר רשאי לקבוע נסיבות מיוחדות - - - ניתן להעביר, מה שאתה אומר אם הוא נכנס לבעיה.

<אבנר פלור: זה קיים.

<איתי עצמון: אדוני, אתה מקבל את התיקון?

אבישי ברוורמן: אני מקבל את התיקון ומאשר אותו.

<שרית זוכוביצקי-אור: בעוד תקופה ארוכה יותר שקבע השר.

<איתי עצמון: שקבע השר, באישור הוועדה.

<איתי עצמון: הערה לגבי סעיף קטן (ב) – גם כאן מדובר על הסמכה לשר להתקין תקנות שעניינן איזושהי חריגה מהכלל שנקבע כאן.

<איתי עצמון: אני חושב שגם זה טעון פיקוח פרלמנטרי.

<שרית זוכוביצקי-אור: אני אסביר את סוג - - - פטירה, ביטוח.

<שרית זוכוביצקי-אור: אנחנו כבר יודעים, אנחנו משתמשים בזה.

<שרית זוכוביצקי-אור: יש עוד הערה: אנחנו מדברים על הגבלת רכב כיוון ששינינו את הסעיף ייבוא אישי וכתבנו ייבוא וגם עסקי עצמי, אז נוסיף את כותרת השוליים.

<איתי עצמון: זה עניין טכני.

<דידי רוזנפלד: ההגבלה צריכה להיות רשומה גם ברשיון עצמו, לא רק ברשיון ייבוא, כשבן אדם הולך לקנות.

<שרית זוכוביצקי-אור: בתקנות התעבורה יש סעיף שאומר שבמידה ויש הגבלת העברת בעלות ברשיון היבוא, רשות הרישום מוסמכת לרשום את ההגבלה גם ברשיון הרכב.

<דידי רוזנפלד: אבל שיירשם.

<דידי רוזנפלד: הכי פשוט, את מגנה על האזרח, לא?

<שרית זוכוביצקי-אור: לא צריך, ההסמכה היא של רשות הרישוי, וזה לא מוסדר פה.

<שרית זוכוביצקי-אור: אבל כן יוסדר היום בתקנות התעבורה.

<זאב ש. פרידמן: אדוני היושב ראש, הייתי רוצה להציע הגבלה אחת נוספת, למרות שלא כל כך ברור לי שיקבלו אותה.

<זאב ש. פרידמן: אני חושב שצריכה להיות הגבלה על מישהו שנתפס פעם ראשונה מצהיר בפני המשרד בעת היבוא באופן בלתי חוקי.

<זאב ש. פרידמן: צריך למנוע ממנו את האפשרות להגיש.

<זאב ש. פרידמן: למשל, מישהו הגיש מסמכים כוזבים, דיברנו על התצהירים שהוא צריך.

אבישי ברוורמן: אתה אומר שאם יש שור נגח, צריך לנגוח בו.

אבישי ברוורמן: שרית, הוא אומר שאם כבר מישהו עבריין, אז אי אפשר להתייחס אליו באותה צורה.

<איתי עצמון: מדובר על הגבלת העברת הבעלות?

<יערה למברגר: זה בעצם קשור לסעיף 34(א) שעוד מעט נדבר עליו.

<יערה למברגר: זה נוגע בדיוק לעילות.

<איתי עצמון: אני לא בטוח שזה נוגע לסעיף הזה.

<שרית זוכוביצקי-אור: אם אני מבינה נכון מה שאתה אומר, אתה אומר אדם שייבא ביבוא אישי ונתפס לא דובר אמת - -

<זאב ש. פרידמן: ומגיש מסמכים כוזבים, כמצהיר בזדון.

<שרית זוכוביצקי-אור: אתה אומר שלא לתת לו אפשרות להגיש מחדש את אותה בקשה.

<מוטי בר נס: סליחה, יש בתי משפט בישראל.

<זאב ש. פרידמן: כשבן אדם מגיש מסמך כוזב אתה צריך בית משפט?

<זאב ש. פרידמן: אתה צריך למנוע ממנו להביא רכבים לא בטיחותיים.

אבישי ברוורמן: בר נס, יש משרד משפטים, יש את עו"ד למברגר.

אבישי ברוורמן: עו"ד פרידמן העלה טענה רצינית, תגידי לי מה לעשות.

<יערה למברגר: אני חושבת שזה פשוט לא הסעיף הזה.

<יערה למברגר: אני מציעה שנדון בזה, אנחנו מגיעים עוד מעט לסעיף 34(א).

אבישי ברוורמן: אבל זה גם יתפוס לגבי הנושא הזה?

<יערה למברגר: כן.

אבישי ברוורמן: תודה, אני מודה לך.

אבישי ברוורמן: ברשותך, מר עצמון, אני מעמיד את סעיף 32 להצבעה.

אבישי ברוורמן: הצבעה בעד אישור סעיף 32 – רוב נגד – אין נמנעים – אין סעיף 32 נתקבל.

אבישי ברוורמן: סעיף 32 אושר.

אבישי ברוורמן: אני עובר לסעיף 33.

<שרית זוכוביצקי-אור: 33 – "איסור יבוא רכב למטרת השכרה או שיווק.

<שרית זוכוביצקי-אור: לא ייבא אדם רכב לפי סעיף 31 למטרת מכירתו או השכרתו כדרך עיסוק, למעט רכב שהוא מְעוֹנוֹעַ; לעניין זה, "מְעוֹנוֹעַ" - קרון מגורים נייד, נגרר או ממונע".

<שרית זוכוביצקי-אור: למעשה, חברות ההשכרה מביאות מאסות של כלי רכב.

<שרית זוכוביצקי-אור: כמובן שאם אתה מביא רכב למטרת מכירה, אתה בעצם לא מייבא לשימוש אישי.

<שרית זוכוביצקי-אור: אנחנו רוצים שזה יהיה איסור ברור שכאשר מייבאים רכב לשימוש אישי, הוא לא מיועד לא להשכרה, לא לשיווק ולא למכירה, למעט החריג שכבר היום מוכר בצו יבוא חופשי, וזה החריג של לאפשר את הקרוואנים להשכרה – כן לייבא באופן אישי.

<איתי עצמון: אדוני, יש לי שתי שאלות לעניין הזה.

<איתי עצמון: שאלה אחת, בדברי ההסבר בהצעת החוק שפורסמה לקריאה ראשונה, כתבתם שמטרת הסעיף לאפשר לעוסקים בענף תיירותי לייבא רכב ולהשכירו לתייר.

<איתי עצמון: אבל כאן אני מבין שההסדר הוא כללי יותר, האם זאת טעות בדברי ההסבר?

<שרית זוכוביצקי-אור: מבחינתנו התייר הוא תייר ישראלי ותייר חוץ.

<איתי עצמון: לא מדובר רק על תיירות כפי שאני מבין.

<שרית זוכוביצקי-אור: נכון, לא מדובר רק על תיירות.

<איתי עצמון: מכיוון שדברי ההסבר משמשים לפרשנות הסעיפים, רציתי לוודא על מה מדובר.

<איתי עצמון: זה רק לצורך הבהרה לוועדה.

<שרית זוכוביצקי-אור: אתה צודק.

<שרית זוכוביצקי-אור: כן.

<איתי עצמון: שאלה נוספת.

<איתי עצמון: בהגדרת מעונוע כתוב: "קרון מגורים נייד, נגרר או ממונע", האם הוא יכול להיות גם נייד וגם ממונע?

<שרית זוכוביצקי-אור: זה או–או.

<אבנר פלור: כן, זה יכול להיות גם על גבי רכב, וגם על גבי נגרר.

<איתי עצמון: לא, אבל הוא יכול להיות נייד וממונע.

<שרית זוכוביצקי-אור: הנייד מתייחס למגורים, זאת אומרת קרון מגורים נייד.

<שרית זוכוביצקי-אור: צריך להוריד את המלה "נייד" אם - - -

אבישי ברוורמן: נייד, לכן יש פה עניין של הפסיק.

אבישי ברוורמן: צריך להיות קרון מגורים נייד, אולי מקף, שהוא נגרר או ממונע.

אבישי ברוורמן: אז לא יחשבו שנייד הוא נגרר.

<איתי עצמון: זה מה שרציתי, אז צריך יהיה קצת לשנות את הנוסח בהתאם ל- - -

אבישי ברוורמן: תודה רבה.

אבישי ברוורמן: רבותיי, העברנו את הפסיק למקף, ובא לציון גואל.

אבישי ברוורמן: אנחנו מאשרים.

אבישי ברוורמן: למר השמשוני יש הערה.

<שמואל השמשוני: מורי נהיגה, ברגע שהם עושים טסט לרכב, הרי הם משכירים לתלמיד את הרכב.

<שמואל השמשוני: לפי זה, במקרה והוא הביא רכב ביבוא אישי, הוא עבר על החוק.

<שרית זוכוביצקי-אור: אבל הוא לא משכיר כדרך עיסוק.

<שרית זוכוביצקי-אור: הוא מורה נהיגה, ההשכרה היא לוואי.

<שרית זוכוביצקי-אור: העיסוק שלו זה לא השכרת כלי רכב.

אבישי ברוורמן: אם כך, אני מעמיד להצבעה את סעיף 33.

אבישי ברוורמן: ה צ ב ע ה בעד אישור סעיף 33 – רוב נגד – אין נמנעים – אין סעיף 33 נתקבל.

אבישי ברוורמן: אם כך, אני מאשר את סעיף 33.

אבישי ברוורמן: סעיף 34 – עו"ד זוכוביצקי, בבקשה.

<איתי עצמון: ראשית, אני מציע שתסבירו למה בעצם נמחק הסעיף כפי שנקבע בהצעת החוק שפורסמה לקריאה ראשונה, שעניינו היה פטור מרשיון יבוא.

<איתי עצמון: מחקתם אותו בנוסח שהובא בפני הוועדה.

<שרית זוכוביצקי-אור: ככלל, הרעיון שמנחה אותנו ברשיונות יבוא הוא להסתמך על פקודת היבוא והיצוא.

<שרית זוכוביצקי-אור: אני יכולה לספר היסטוריה: בהתחלה אנחנו חשבנו להכניס את כל הפרוצדורות לקבלת רשיון ייבוא.

<איתי עצמון: מהרשות המוסמכת, לא מ - - -

<שרית זוכוביצקי-אור: מהרשות המוסמכת – לתוך החוק הזה.

<שרית זוכוביצקי-אור: ואז הרגשנו שאנחנו הולכים על קרקע לא בטוחה, משום שכל עקרונות היבוא והיצוא, העקרונות שחלים על הרשות המוסמכת ליבוא, כל התנאים הפרוצדורליים שחלים על הרשות המוסמכת ליבוא – מוסדרים בפקודת היבוא והיצוא.

<שרית זוכוביצקי-אור: יש שם פסיקה, יש אכיפה של המכס.

<איתי עצמון: ובצווים שמכוחם.

<שרית זוכוביצקי-אור: ובצווים שמכוחם.

<שרית זוכוביצקי-אור: לכן, כיוון שהרישיון הזה ניתן על ידי הרשות המוסמכת לפי פקודת היבוא והיצוא, חשבנו שנכון שכל הכללים יחולו מכוח פקודת היבוא והיצוא והצווים על פיו, ולכן את הסעיף הזה אנחנו לא צריכים.

<שרית זוכוביצקי-אור: אנחנו נשתמש בסעיפים שהם סעיפים כללים, שכל רשויות המוסמכות ליבוא יכולות להשתמש בהם.

<איתי עצמון: אני רק אשלים את דבריך.

<איתי עצמון: אחת ההערות שלי כאשר קראתי את הצעת החוק הייתה שישנן הוראות לגבי רשיונות היבוא שקבועים בצו הפיקוח, שאותו יש כוונה לבטל לכשהצעת החוק הזאת תתקבל.

<איתי עצמון: למעשה, היה צורך לעגן את אותן הוראות כאן, הוראות לעניין איסור העברה, שעבוד, או עיקול של הרשיון, וביטול התליה או הגבלה של הרשיון.

<איתי עצמון: אלה ההוראות שקבועות היום בצו הפיקוח שעניינו יבוא רכב, ולכן בעצם עיגנתם אותן כאן.

<שרית זוכוביצקי-אור: בעקבות ההערה הזאת שנשמעה, חשבנו שחלק מההוראות, והן ההוראות שמופיעות בסעיפים הבאים, כן ראוי שיופיע, גם משום שהם הופיעו קודם בצו הפיקוח, וגם חשבנו שזה כן נכון מתוך כלל ההערות האלה.

<יערה למברגר: יש פה הזדמנות ליצור הסדר.

<שרית זוכוביצקי-אור: הסדר, כן.

<שרית זוכוביצקי-אור: אמנם לא כל הסמכויות שיש בידי הרשות המוסמכת ליבוא, אבל - - -

<איתי עצמון: אבל ככל שמדובר בהוראות שקיימות בצו הפיקוח, שיש כוונה לבטל מכיוון שהוא חקיקת חירום, אז ראוי לעגן את זה כאן.

<יערה למברגר: כן.

<יערה למברגר: חשוב להגיד, אמרנו את זה גם בדיונים הקודמים, שפקודת יבוא יצוא, וצו יבוא חופשי זה עדיין במסגרת הכללית לרשיונות היבוא.

אבישי ברוורמן: עו"ד עצמון, נחה דעתך?

<איתי עצמון: כן.

אבישי ברוורמן: אולי נקרא את הסעיף ואז עו"ד שניידר תתייחס לכך.

<שרית זוכוביצקי-אור: סעיף 34 – "איסור העברה שעבוד או עיקול של רישיון יבוא רישיון שניתן לפי סימן זה, לרבות זכות מהזכויות המוקנות בו, אינו ניתן להעברה, לשעבוד או לעיקול אלא באישור" – כמובן לא המנהל, אלא הרשות המוסמכת.

<איתי עצמון: צריך למחוק את המנהל, ולהוסיף הרשות המוסמכת.

<שרית זוכוביצקי-אור: ומטעמים מיוחדים – אנחנו מציעים להוסיף את המלים: "שיירשמו ובתנאים כפי שתורה", כדי להשלים את ההסדר כולו.

<אודי שניידר: לא ברור לי היחס בין הסעיף החדש הזה לבין סעיף 9 להצעת החוק.

<אודי שניידר: סעיף 9 להצעת החוק אומר: לא יעביר בעל רשיון לאחר את הרשיון שניתן לו על ידי המנהל לפי חוק זה.

<אודי שניידר: זה חל על כל רשיון שניתן לפי החוק.

<איתי עצמון: יש הגדרה של רשיון, שזה בעצם הרשיון למקצוע או לשרות רכב.

<איתי עצמון: כאן מדובר על רשיון מסוג אחר, רשיון יבוא שניתן על ידי הרשות המוסמכת לפי פקודת היבוא והיצוא, אבל אנחנו נבהיר את זה בנוסח.

<יערה למברגר: אולי צריך להגיד כאמירה כללית שההוראות בתחילת החוק וההוראות הכלליות שמלוות אותו, מדברות על רשיון כהגדרתו בחוק, שזה כל המקצועות והשירותים, והרשיון היחיד שמדובר בחוק שלא נכנס לגדר זה, זה רשיון היבוא.

<יערה למברגר: לכן, בהתאם להערות שקיבלנו והערת היועץ המשפטי של הוועדה, באמת יש פה איזשהו חסר שהיינו צריכים להשלים אותו בהוראות שאנחנו מדברים עליהן עכשיו, כי זה לא נכנס להבנתנו להגדרת רשיון, ולכן זה לא חל עליו.

<שרית זוכוביצקי-אור: זה גם - - - את השוליים מרשיון יבוא, שים לב, זה לא רשיון.

<אודי שניידר: הערה נוספת: ממילא לפי חוק המשכון, כל הגבלה שחלה על העברה, חלה גם על המשכון.

<אודי שניידר: לכן אני חושב שההתייחסות פה למשכון מיותרת.

<יערה למברגר: זה סעיף מקובל בעשרות דברי חקיקה שאני מכירה.

<יערה למברגר: אני יכולה להגיד בשליפה, יש את זה בפקודת מסילות הברזל על הרכבת הקלה, גם כשעבדנו על הרכבת הקלה, ראינו – באמת נוסח מקובל בחוקים - - -

<איתי עצמון: אני גם מסב את תשומת הלב, שההוראה הזאת קבועה היום בסעיף 5 לצו הפיקוח על מצרכים ושירותים, יבוא רכב ומתן שירותים לרכב, התשל"ט-1978.

<איתי עצמון: הסעיף אומר כיום כדלקמן: "הרשיון אינו ניתן להעברה ללא אישור בכתב של הרשות המוסמכת".

<איתי עצמון: הסעיף שהציעה כאן הממשלה הוא בעצם נוסח מעודכן יותר של ההוראה הזאת.

<אינגריד הר אבן: אני רק רוצה לוודא שאין איזה סתירה בין הסעיף הזה ובין הגדרת סוכן מורשה השני מבניהם, אדם שסוכן ראשי הסמיכו.

<אינגריד הר אבן: הרי סוכן מורשה מהזן השני זה אחד שהסוכן הראשי, שהוא בעצם יבואן ישיר, הסמיך אותו.

<אינגריד הר אבן: האם איסור העברה שיעבוד וכו' יחול גם על הסוכן המורשה השני?

<אינגריד הר אבן: - לטעמי לא, אבל אני רוצה שיהיה ברור.

<שרית זוכוביצקי-אור: לא, זה מוטל רק על מי שקיבל רשיון מהמנהל.

<שרית זוכוביצקי-אור: מדובר על רשיון יבוא.

<אינגריד הר אבן: אז לא, אז התשובה היא לא.

<שרית זוכוביצקי-אור: מדובר על רשיון יבוא.

אבישי ברוורמן: תודה.

אבישי ברוורמן: אני מעמיד להצבעה את סעיף 34.

אבישי ברוורמן: הצבעה בעד אישור סעיף 34 – רוב נגד – אין נמנעים – אין סעיף 34 נתקבל.

אבישי ברוורמן: אני מאשר סעיף 34.

אבישי ברוורמן: נעבור לסעיף 34(א).

אבישי ברוורמן: בבקשה, גב' זוכוביצקי.

<איתי עצמון: יכול להיות שבעת ניסוח הצעת החוק אנחנו באמת נעשה איזושהי הבהרה למה מדובר, שמדובר באמת על רשיונות לעיסוק ולשרות, כפי שמוגדר בהצעת החוק, ויש הוראות נפרדות שעניינן רשיון יבוא שניתן על ידי הרשות המוסמכת.

<איתי עצמון: אני מודה שגם כשאני קראתי את הצעת החוק זה בלבל אותי.

<איתי עצמון: אז יכול להיות שנצטרך לעשות כאן איזושהי הבהרת נוסח בשלבי ניסוח הצעת החוק.

אבישי ברוורמן: אתה הבנת את אי ההבנה של עורך דין הר אבן.

<איתי עצמון: לחלוטין.

<שרית זוכוביצקי-אור: 34א.

<שרית זוכוביצקי-אור: "ביטול רשיון יבוא ביטול רשיון יבוא והתליה או הגבלה של רישיון

<שרית זוכוביצקי-אור: הוא אינו מקיים את התנאים לקבלת הרישיון, כולם או מקצתם, לרבות התנאים לפי סעיף 28.

<שרית זוכוביצקי-אור: (3) הוא הפר תנאי מהותי מתנאי הרישיון;

<שרית זוכוביצקי-אור: (5) הוא הוכרז כפושט רגל, ואם הוא תאגיד – ניתן צו לפירוקו או למינוי כונס נכסים עליו או

<שרית זוכוביצקי-אור: (6) הוא הורשע בעבירה פלילית, שמפאת מהותה, חומרתה או נסיבותיה אין זה ראוי כי הוא יהיה מורשה לייבא רכב לישראל או שהוגש נגדו כתב אישום בעבירה כאמור וטרם ניתן פסק דין סופי בעניין;

אבישי ברוורמן: תודה.

<שרית זוכוביצקי-אור: הערה כללית.

<שרית זוכוביצקי-אור: מדובר בסמכות שאנחנו נותנים לרשות המוסמכת ליבוא בקשר לרשיונות היבוא.

<שרית זוכוביצקי-אור: זה סעיף פרוצדורה מינהלית.

אבישי ברוורמן: עו"ד פרידמן – מסופק?

<יערה למברגר: אפשר להוסיף פה בהקשר להערה של עו"ד פרידמן שנאמרה קודם:

<יערה למברגר: אם אנחנו מוסיפים ברישא גם סמכות לעניין סירוב לחדש, ואז העילות האלה חלות גם על הסירוב לחדש, ויש פה עניין של למשל מידע כוזב או מטעה, אני חושבת - - -

<זאב ש. פרידמן: אבל זה לא מכסה מקרה של יבוא אישי.

<יערה למברגר: גם יבוא אישי מקבל רשיון יבוא.

<יערה למברגר: זה מכסה יבוא אישי.

<איתי עצמון: את הקדמת אותי, כי זאת הייתה אחת הערות שלי מדוע אין כאן עילה של סירוב לחדש כפי - - -.

<איתי עצמון: אנחנו נוסיף – לבטל, להתלות, להגביל או לסרב לחדש.

<זאב ש. פרידמן: אני כשלעצמי הייתי מטיל כאן סנקציה פוזיטיבית.

<זאב ש. פרידמן: הייתי אומר: הגשת מסמכים כוזבים, הרי במה מדובר כאן?

<זאב ש. פרידמן: אנחנו פותחים פה צוהר מיוחד, ואנחנו אומרים: ציבור יקר, מי שרוצה לפעול בדרך ישרה מוזמן, ומחוץ למסגרת הרשיונות הרגילים אתה יכול לייבא באופן אישי.

<זאב ש. פרידמן: זה בתנאי שאתה פועל כדת וכדין.

<זאב ש. פרידמן: ברגע שבן אדם נתפס על הגשת מסמכים שהם כוזבים, בהצהרת שקר, דברים שעל פניהם הם לא נכונים, לא ראויים, עבירה על החוק, לעניות דעתי היה צריך לקבוע כאן הוראה פוזיטיבית – אתה תתכבד עכשיו אם אתה רוצה לייבא, תייבא בבקשה באמצעות מישהו - - -.

אבישי ברוורמן: אני מודה לך.

<יערה למברגר: מה שמתואר פה נשמע כמו עבירות פליליות, ולכן יש כמובן את הכלי הפלילי – הגשת כתב אישום, אני חושבת שזו דרך המלך להתמודד עם התנהגויות.

<יערה למברגר: זה בנוסף.

<יערה למברגר: יש את הכלי הפלילי, והוא צריך להיות הכלי העיקרי.

<יערה למברגר: בנוסף, אני חושבת שנתנו פה כלי מאוד חזק, אולי אפילו יותר ממה שעורך דין פרידמן ביקש, כי אנחנו לא התייחסנו פה רק לעניין מידע כוזב ומטעה, אנחנו בעצם מוסיפים פה את כל העילות לעניין סירוב לחידוש, שזה הרבה יותר רחב, אפילו לגבי הפרת הוראות של החוק, לא רק לעניין של מידע כוזב.

<יערה למברגר: אם תסתכל, הנוסח שאנחנו מציעים פה הוא אפילו יותר רחב מבקשתך, להבנתי.

<יערה למברגר: אמנם זה נעשה בשיקול דעת של הרשות המוסמכת שחזקה שבהתאם לנסיבות העניין, גם לא כל מידע, מידע כוזב, אבל מידע מטעה יכול להיות סיטואציה אחרת.

אבישי ברוורמן: איתי, אתה תומך בעמדת עו"ד למברגר וזוכוביצקי?

<איתי עצמון: אני חושב שאכן העילות מאוד רחבות.

אבישי ברוורמן: אולי זו הפעם הראשונה שאני לא הולך לדרכו של פרידמן, אז - - -

<דניאל עיני: אבל מה מונע מאותו בן אדם להגיש מחר בבוקר עוד בקשה?

<יערה למברגר: בגלל זה זה ה"לסרב לחדש".

<דניאל עיני: אבל ביבוא אישי אין חידוש.

<יערה למברגר: האמת היא שזו הערה אחרת שקיבלנו ותכננו להגיע בישיבות הבאות ולהוסיף הגדרה של חידוש לחוק.

<רפאל שחוח: צריך להוציא את האוטו מהארץ.

<איתי עצמון: לא הבנתי את האמירה עכשיו.

<איתי עצמון: מה זה חידוש?

<איתי עצמון: יש הרי תקופת תוקף של רשיון, ולאחר מכן ניתן בעצם לבקש בקשה חדשה לרשיון.

<איתי עצמון: מן הסתם הנטל שיוטל על מי שיש לו רשיון, ומבקש שוב פעם לקבל רשיון, יהיה נמוך יותר, אני מניח, מבחינת בחינת הבקשה שלו, אז אני לא כל-כך מבין את ההוראה - - -

<יעקב יהודה רודד: ביבוא אישי אין חידוש רשיון.

<יעקב יהודה רודד: הרשיון הוא חד פעמי.

<איתי עצמון: לא, אבל בסעיף 28 הוועדה אישרה הוראה שאומרת שרשיון יבוא יינתן לתקופה של שנה, ולאחר מכן - - -

<שרית זוכוביצקי-אור: אבל פה זו סיטואציה אחרת.

<שרית זוכוביצקי-אור: אדם מבקש לייבא רכב קונקרטי, ומתברר שחלק מהמסמכים שהוא הגיש לצורך הגשת הבקשה כוזבים.

<שרית זוכוביצקי-אור: קשה לי להגיד כוזבים כי אנחנו לא בית משפט פלילי, אבל נניח שאנחנו אומרים שהם לא מתארים את המצב העובדתי בפועל.

<שרית זוכוביצקי-אור: למשל, הוא הצהיר שאין ריקול, ומגלים שיש ריקול.

<שרית זוכוביצקי-אור: הצהיר שנה, ומגלים שהשנה היא לא מה שהוא אמר.

<שרית זוכוביצקי-אור: אז בסיטואציה הזאת, אנחנו יכולים לא לתת את הרשיון.

<שרית זוכוביצקי-אור: הסיטואציה שזאב מדבר עליה היא – מה שאפשר עוד לעשות, נניח שהם הגישו תצהיר כוזב, אז בסדר, אז עכשיו יסכנו את התצהיר ויגידו יש ריקול, וזאב רוצה - - -

<זאב ש. פרידמן: את הופכת את זה לסטרילי מדי.

<זאב ש. פרידמן: אתם בעצמכם הצגתם בוועדת בלאנש עשרות של מסמכים של אנשים שמגישים - - - מזויפים, אנשים שמגישים תצהירים כוזבים ביודעין, הראיתם מסמכים שלא היו ולא נבראו, אישורים ששונו עם צילומים של הדבקות.

<זאב ש. פרידמן: על הדברים האלה אני מדבר.

<שרית זוכוביצקי-אור: על הדברים האלה אנחנו לא ניתן רשיון.

<זאב ש. פרידמן: מי שעשה בצורה כזאת לא זכאי להגיש את הבקשה למחרת.

<זאב ש. פרידמן: ועל פי התיקון שלכם, כיוון שביבוא אישי אין בעיה - - -

אבישי ברוורמן: הבנו.

אבישי ברוורמן: שרית, יש לנו נקודה אחת כאן, שאנחנו רוצים בכל זאת איזו פיסקה שמחזקת את זה למען יראו וייראו.

<שרית זוכוביצקי-אור: הוא לא יוכל לייבא את הרכב הקונקרטי.

<שרית זוכוביצקי-אור: אם אני מבינה נכון - - -

<אורי זיסקינד: גם מבחינתנו זה תחום שמתנהל בו מאבק יומיומי מבחינת קשיי אכיפה וכולי.

<אורי זיסקינד: זה גם ברוח החוק שבא לקבוע הסדרה גם - - - יבוא אישי.

אבישי ברוורמן: אז מה אתה ממליץ?

אבישי ברוורמן: תנו לי נוסח, עו"ד פרידמן תן לי נוסח.

<שרית זוכוביצקי-אור: אפשר להגיד משהו כמו "אדם שהגיש בקשה ליבוא רכב - - -"

<איתי עצמון: רשיון יבוא רכב, לא רק יבוא אישי?

<שרית זוכוביצקי-אור: אני מדברת לא לעניין הרשיון, אני מדברת לעניין הרכב.

<שרית זוכוביצקי-אור: זאת אומרת, הרכב הזה אי אפשר לייבא אותו.

אבישי ברוורמן: כל מי שמעלה בעיה חייב להציג פתרון.

<זאב ש. פרידמן: לא, זה לא את הרכב הזה.

<זאב ש. פרידמן: האיש הזה לא יוכל לייבא.

<יערה למברגר: זה דומה לרעיון של סירוב לחידוש, רק מה שהוצג פה הוא שאין מנגנון של חידוש ברשיונות יבוא, אלא מבקשים לא לתת רשיון יבוא נוסף למי שרשיון יבוא קודם שלו בוטל בגלל שהוא כוזב או מטעה.

<דניאל עיני: יש סעיף 13ה שעושה את זה.

<איתי עצמון: אבל הוא לא חל כאן.

<איתי עצמון: השאלה אם אין פרוצדורה לעניין הזה - - -

<זאב ש. פרידמן: איתי, אין שם שום הוראה כזאת.

<זאב ש. פרידמן: זה גם מה שקרה במציאות, תפסו בן אדם, מה הוא עשה? - -

<איתי עצמון: אני אסביר את הרקע.

<איתי עצמון: בישיבות פנימיות שקיימתי עם נציגי הממשלה, שאלתי איפה בעצם קבועה פרוצדורה לעניין רשיונות היבוא.

<איתי עצמון: נאמר לי שהן קבועות בהוראות לפי פקודת היבוא והיצוא.

<איתי עצמון: חלקן, כפי שראינו, לא קיימות שם וקיימות בצו הפיקוח, ולכן הן מעוגנות עכשיו כאן.

<איתי עצמון: מדובר על איסור העברה וביטול התליה או הגבלה.

<איתי עצמון: השאלה היא אם אין עוד הוראות שיש לעגן, או מה המענה של נציגי הממשלה לשאלה שהועלתה כאן בעניין תנאים לרשיון.

<יערה למברגר: אפשר להוריד - - - ולחדש, ולפחות להצביע על העיקרון, ואנחנו ננסח סעיף.

<יערה למברגר: זה נראה לי יותר נכון לנסח אותו בשקט.

<יערה למברגר: העיקרון ברור לנו.

אבישי ברוורמן: רבותיי, אני עוצר.

אבישי ברוורמן: אם הייתם מנסחים את זה עכשיו, יפה, אני אעביר את זה.

אבישי ברוורמן: אבל אם יש לכם בעיה של הניסוח, אז לישיבה הבאה.

אבישי ברוורמן: עכשיו אתם מסוגלים לנסח את זה?

<דידי רוזנפלד: אדוני היושב ראש, אם לא יהיה ניסוח כזה אז - - -

אבישי ברוורמן: אם כך, אני לא מצביע על 34(א).

<שרית זוכוביצקי-אור: אבל אפשר להוסיף את זה בסעיף נפרד.

<איתי עצמון: השאלה היא האם את הסירוב לחדש אנחנו לא נכתוב כאן?

<שרית זוכוביצקי-אור: לא.

<דידי רוזנפלד: אדוני היושב ראש, זה חייב להיות, אחרת אנחנו נותנים יד לעבריינים.

אבישי ברוורמן: אבל אתה לא הקשבת.

אבישי ברוורמן: אנחנו נאשר את 34(א) אבל בלי סירוב חידוש.

אבישי ברוורמן: אנחנו מבקשים סעיף נוסף שינוסח לישיבה הבאה, ברוח הבקשה של עו"ד פרידמן והבעיות שעלו כאן, כולל רשות המסים, כדי למנוע עבריינות.

<איתי עצמון: ולהעביר את הסעיף מספיק זמן לפני, כדי שניתן יהיה כמובן להפיץ אותו לחברי הכנסת ולמוזמנים.

אבישי ברוורמן: זה מקובל, עו"ד זוכוביצקי.

אבישי ברוורמן: את סעיף 34(א) אני מאשר.

אבישי ברוורמן: אחרי 34(א) יהיה 34(ב).

<איתי עצמון: אדוני, לפני האישור יש לי הערה לסעיף קטן (ג).

<איתי עצמון: כשאני משווה אותו לנוסח שקיים בסעיף 13, הנוסח קצת שונה.

<איתי עצמון: בסעיף 13 נאמר: "היה למנהל יסוד סביר להניח כי מתקיימת לגבי בעל הרשיון עילה מהעילות האמורות בסעיף קטן (א), והוא שוכנע כי קיים צורך דחוף להתלות את הרשיון לשם הגנה מיידית על שלום הציבור, רשאי הוא להתלות את הרשיון לאלתר, ובלבד שייתן לבעל הרשיון הזדמנות לטעון טענותיו בהקדם האפשרי", וכו'.

<איתי עצמון: כאן בעצם יש נוסח שונה לגבי רשיונות יבוא.

<יערה למברגר: לקחנו את זה מחוק אחר.

<יערה למברגר: נכון שבחוק שלנו יש איזושהי הרמוניה ואנחנו נתאים את הנוסח ל-13.

<איתי עצמון: השאלה מה הנוסח, אתם רוצים בעצם - - -

<שרית זוכוביצקי-אור: להעתיק בשינויים המחוייבים.

<יערה למברגר: אני אוכל להקריא נוסח.

<איתי עצמון: עדיף לקרוא.

<איתי עצמון: ברמה העקרונית כמובן, אבל לפחות שנדע על מה מצביעים.

<יערה למברגר: "היה לרשות המוסמכת יסוד סביר להניח כי מתקיימת לגבי בעל הרשיון עילה מהעילות האמורות לסעיף קטן (א), והיא סברה כי קיים צורך דחוף להתלות את רשיונו לשם הגנה מיידית על שלום הציבור, רשאית היא להתלות את הרשיון לאלתר, ובלבד שתיתן לבעל הרשיון הזדמנות לטעון את טענותיו בהקדם האפשרי לאחר ההתליה, ולא יאוחר מתום 30 יום ממועד ההתליה".

<יערה למברגר: להוסיף אולי גם (ד) שהחלטת הרשות המוסמכת לפי סעיף (ב) תהיה מנומקת.

<אינגריד הר אבן: לגבי סעיף קטן 6 – הורשע בעבירה פלילית.

<אינגריד הר אבן: כשדנו אז בביטול רשיונות של עוסקים אחרים לפי החוק, דיברתם על מה קורה עם זה פסק דין ללא הרשאה וכו'.

<איתי עצמון: ההוראה הזאת לא נכנסה כאן.

<איתי עצמון: מדובר על מי שבית משפט קבע כי הוא ביצע את העבירה אך לא הרשיע, והממשלה לא הביאה שוב את ההצעה הזאת בסעיף הזה.

<איתי עצמון: היא קיבלה את העיקרון שעליו הוועדה החליטה.

<איתי עצמון: זה יוצא בדיוק קוהרנטי, כי ההוראה נמחקה משם והיא לא קיימת כאן.

אבישי ברוורמן: עם השינוי הזה אני מאשר.

אבישי ברוורמן: הצבעה בעד אישור סעיף 34(א) – רוב נגד – אין נמנעים – אין סעיף 34(א) נתקבל.

אבישי ברוורמן: סעיף 34(א) אושר.

אבישי ברוורמן: אנחנו עוברים לסעיף 38 – יבואן רכב זעיר.

<שרית זוכוביצקי-אור: 38.

<שרית זוכוביצקי-אור: יבואן רכב זעיר "מי שנתקיימו בו כל אלה, זכאי לקבל מאת המנהל רשיון יבואן רכב זעיר: 1.

<שרית זוכוביצקי-אור: הוא עוסק מורשה תושב ישראל או תאגיד רשום כדין בישראל שאחד מבעלי העניין בו לפחות ומנהלו הכללי הם תושבי ישראל; 2.

<שרית זוכוביצקי-אור: הוא התקשר בהסכם בכתב למכירת רכב; 3.

<שרית זוכוביצקי-אור: הוא הוכיח קיומה של תשתית למתן שרותי תחזוקה לרכב כפי שקבע השר לעניין מוסכים למתן אותם שירותים; 4.

<שרית זוכוביצקי-אור: הוא המציא אישור מרואה חשבון המעיד כי יש לו הון עצמי כפי שקבע השר בהסכמת שר האוצר בהתאם לסוג הרכב שהוא מייבא; ב.

<שרית זוכוביצקי-אור: בעל רשיון יבואן זעיר רשאי לייבא עד 20 כלי רכב בשנה בלבד.

<שרית זוכוביצקי-אור: ג.

<שרית זוכוביצקי-אור: על אף האמור בסעיף קטן א, רשאי המנהל לסרב לתת רשיון יבואן רכב זעיר אם שוכנע כי הבקשה לקבלת רשיון נועדה לעקוף את מגבלת הכמות כאמור בסעיף קטן ב.

<שרית זוכוביצקי-אור: ד.

<שרית זוכוביצקי-אור: תוקפו של רשיון ליבואן זעיר יהיה לשנה".

<אבנר פלור: אנחנו פה הרחבנו את סוגי היבואנים.

<אבנר פלור: אנחנו רוצים לאפשר במסגרת הצעת החקיקה גם יבואן זעיר, כשמדובר ביבואן שיכול לייבא עד 20 כלי רכב בשנה מאותו גורם שיש לו אתו הסכם בכתב למכירת רכב.

<אבנר פלור: בעצם מדובר כאן שאותו יבואן זעיר יהיה מחויב להוכיח לנו את קיומה של התשתית למתן שירותי התחזוקה לנושא המוסכים, נושא של הון עצמי, וגם אנחנו רוצים להגביל את הרשיון שלו לשנה בלבד, ולא כמו שנעשה בהמשך לגבי יבואן רכב עקיף ויבואן זעיר, שאנחנו רוצים את זה ליותר, כי פה זה מקרה ספציפי, ואני חושב שהסוג החדש הזה ייתן הרחבה לאותן שאלות שעלו פה בנושא היבוא של רכב באמצעות - - -.

<איתי עצמון: זה כבר לא רשיון ליבוא מאת הרשות המוסמכת; זה רשיון מאת המנהל.

<שרית זוכוביצקי-אור: נכון.

<שרית זוכוביצקי-אור: זה סוג נוסף של יבואן מסחרי למעשה.

<איתי עצמון: זה יבואן מסחרי, אבל אני מבין שזה מודל שלא קיים היום.

<אינגריד הר אבן: אני מבקשת הבהרה לגבי היחס בין המלה "סוג הרכב" בסעיף קטן 4, לגבי המלה "תוצר", שאתם משתמשים בו בסעיפים 35-37.

<אינגריד הר אבן: כי פה כתבתם "סוג", ושם אתם כותבים "תוצר".

<יערה למברגר: הסוג - - - הגדרה שהסיווג לפי תקנות התעבורה.

<יערה למברגר: זה לגבי רכב מוגדר.

<יערה למברגר: הוספנו הגדרה של סוג הרכב שמפנה לסיווג, סיווג לפי פקודת התעבורה.

<יערה למברגר: זו הגדרה שהוצבעה באחת הישיבות.

<אבנר פלור: אני אסביר למה הכוונה.

<אבנר פלור: בעצם אנחנו רוצים לעשות פה הבחנה בנוגע להון עצמי.

<אבנר פלור: ישנו שוני בין יבואן שמייבא אופנועים, לבין יבואן שמייבא רכב, לבין יבואן שמייבא משאיות ואוטובוסים.

<אבנר פלור: לכן, אנחנו מקשרים בין גובה ההון העצמי לבין סוג הרכב שאותו יבואן מייבא.

<אינגריד הר אבן: זה לא קשור לתוצר בכלל.

<אבנר פלור: לא.

<אודי שניידר: אם אפשר לקבל הבהרה ממר פלור.

<אודי שניידר: ראשית, יבואן זעיר יכול להביא גם רכב משומש.

<אודי שניידר: גם כתוב שהמקור שממנו הוא קונה את הרכב למשרד התחבורה לא תהיה שום אפשרות לפקח על המקור ממנו מגיע הרכב.

<אודי שניידר: האם משרד התחבורה בכלל אדיש לעניין הזה שלא יידעו מה מקור הרכב?

<אודי שניידר: שנית, אני מבין שהיבואן הזעיר מוגבל ל-20 כלי רכב בשנה.

<אודי שניידר: אני לא יודע למה ההגבלה, אבל אני חושב שההגבלה היא בגלל מה שאמרתי קודם – שלא ברור מה המקור של כלי הרכב, ומדובר ברכב משומש.

<אודי שניידר: אני מבין שיש פה סיכון, והסיכון הוא על ידי ההגבלה.

<אודי שניידר: אבל אני לא חושב שההגבלה הכמותית היא רלבנטית, מפני שאם יש סיכון, צריך להתייחס לסיכון, ולא להגביל אותו באופן כמותי.

<לאה ורון: גם תסבירו מה זה יבואן רכב זעיר?

<לאה ורון: האם הכוונה היא ליבואן זעיר של רכב?

<אבנר פלור: כן, כמות קטנה.

<לאה ורון: כי ההגדרה מפנה לסעיף 38, וסעיף 38 מחזיר אותנו להגדרה.

<איתי עצמון: בשלב הנוסח אנחנו אולי נתקן את זה.

אבישי ברוורמן: יש מי שיפרשו יבואן רכב זעיר, המכוניות הקטנות האלה...

<איתי עצמון: אם אינני טועה, אני חושב שהערתי לגבי ההגדרות האלה, שצריך לתת להן איזשהו תוכן, מכיוון שהן מפנות לסעיפים.

<איתי עצמון: יבואן זעיר – מפני שהוא מורשה לייבא מספר קטן מאוד של כלי רכב.

<שרית זוכוביצקי-אור: אתם רוצים לשנות?

אבישי ברוורמן: כן.

<אודי שניידר: אם אפשר, עוד שאלה אחת:

<אודי שניידר: מה ימנע מאותו אדם שמקים תאגיד וישמש כיבואן זעיר להביא 20 כלי רכב, ואחר כך להקים תאגיד נוסף ולהביא עוד 20 כלי רכב, ובעצם אותו אדם יכול להביא גם אלף כלי רכב בשנה באמצעות מספר תאגידים בסעיף.

<שרית זוכוביצקי-אור: התמודדנו עם הבעיה הזאת במסגרת סעיף ג – סוג של סעיף כללי שמסמיך אותנו לברר האם הבקשות החדשות נועדו בעצם כדי לעקוף את המגבלה - - - יכול להיות שנעשה סוג של - -

<אודי שניידר: אם לא יצרתם מגבלה כזאת, אבל אין שום איסור.

<אודי שניידר: אין שום איסור להקים 10 תאגידים על ידי אותו אדם, ושכל אחד מהם יביא 20 כלי רכב.

<שרית זוכוביצקי-אור: אבל אם המטרה של התאגידים האלה - - - לעקוף את מגבלת ה-20 אנחנו לא - - -

<איתי עצמון: אני אשלים.

<איתי עצמון: ההוראה שמוצע לקבוע כאן בסעיף קטן (ג), היא די חריגה.

<איתי עצמון: אני לא כל כך מכיר הוראה כזאת לגבי רשיונות, אני מוכרח לומר.

<איתי עצמון: כשקראתי את הסעיף הזה, שאלתי את עצמי למה הכוונה שהבקשה נועדה לעקוף את מגבלת הכמות.

<איתי עצמון: הרי יש כמות שמותר לייבא, יש בקשה לרשיון, הרשות המינהלית בודקת את הבקשות, ומחליטה לתת או לא לתת את הרשיון.

<איתי עצמון: לכן לא הבנתי באיזה מובן לעקוף.

<יערה למברגר: אולי אפשר להגיד שבאמת מדובר בהוראה חריגה, ואנחנו הרגשנו שאנחנו מתמודדים פה עם בעיה אמיתית, כמו שאתה אומר.

<יערה למברגר: מצד אחד, אם החוק קובע מגבלה של עד 20 כלי רכב, אנחנו לא רוצים שהמגבלה הזאת תרוקן מתוכן ולא יהיה לה משמעות.

<יערה למברגר: לכן אנחנו נאלצים להשתמש פה באמצעי שהוא חריג כי הוא קרוב, כמו ששרית אמרה, זה סוג של - - -.

<יורם בונן: אבל יש אמצעי שהוא הרבה יותר קונבנציונלי שאתם מכירים ממקומות אחרים – כללים של בעלות צולבת.

<יורם בונן: דיברת קודם על עשרות חוקים שיש את זה, כללים של בעלות צולבת.

<יורם בונן: מי שהוא בעל עניין בתאגיד א', לא יכול להיות בעל עניין בתאגיד ב', ונגמר.

<דידי רוזנפלד: אני מבקש בכלל לדבר על כל הרכב המשומש, כי הרכב המשומש – אין הרבה הגבלות עליו.

<דידי רוזנפלד: הוא יכול להיות לא בטיחותי, ואין לכם שום הגבלה על זה.

<דידי רוזנפלד: הוא יכול להיות מזיק לסביבה ואין לכם שום הגבלה, לפחות לא בתקנה.

<דידי רוזנפלד: הם מדברים על רכב משומש כרכב משומש.

<דידי רוזנפלד: אין הגבלת בדיקה או משהו כזה בתקנה.

<זאב ש. פרידמן: אדוני היושב-ראש, סעיף קטן 2 קובע כי הוא התקשר בהסכם בכתב למכירת רכב.

<זאב ש. פרידמן: אני חושב שכדאי להבהיר למה הכוונה "התקשר בהסכם בכתב".

<זאב ש. פרידמן: זה נראה מאוד פלואידי.

<זאב ש. פרידמן: עם מי בעצם הוא התקשר בהסכם, משהו שהוא לא מספיק - - - לטעמי.

<אינגריד הר אבן: מאחר וזה רשיון שהמנהל נותן, לטעמי בסעיף 38(א)(3), שצריך להוכיח קיומה של תשתית שקבע השר, למה אי אפשר כדי להקל לעשות "הוכיח למנהל קיומה של תשתית"?

<אינגריד הר אבן: את יורדת לסוף דעתי, שרית?

<שרית זוכוביצקי-אור: לא, זה תמיד הוכיח למנהל.

<שרית זוכוביצקי-אור: תמיד ההוכיח זה צריך להוכיח למנהל כיוון שזה.

<אינגריד הר אבן: כן, אבל קבע השר – הרי זה רשיון שבעצם המנהל נותן אותו.

<איתי עצמון: אבל הרשיון הזה כפוף לתקנות שקובע השר.

<איתי עצמון: "קבע השר" זה בתקנות.

<שרית זוכוביצקי-אור: איזה סוג מוסך, למשל, כל מוסך?

<שרית זוכוביצקי-אור: או מוסך שצריך לתת מענה לתיקון כל הרכב – פחחות וכו'.

<איתי עצמון: האמת שהשאלה הזאת העלתה אצלי את השאלה מדוע בעצם הוא צריך להוכיח קיומה של תשתית אם מדובר על רכב שמיובא כבר לארץ על ידי יבואנים ישירים.

<איתי עצמון: אז בעצם אתם יודעים שקיימת - - -

<דידי רוזנפלד: היא הנותנת לגבי מכוניות שלא באות לארץ.

<דידי רוזנפלד: כמה מוסכים צריכים להיות – אחד בכל מדינת ישראל, רק בירושלים?

<דידי רוזנפלד: מי שגר באילת – יזכור אדוני היושב ראש, אחרי שנה - - -

<לאה ורון: כתוב בסוף סעיף 3 – "ופריסתם הגיאוגרפית".

<שרית זוכוביצקי-אור: לא, מחקנו.

<דידי רוזנפלד: לא, הם מחקו את זה.

<דידי רוזנפלד: אם יחזירו את זה, זה טוב.

<דידי רוזנפלד: שאלה נוספת אדוני היושב ראש, אני מבקש להזכיר שאחרי שנה אפשר למכור את המכוניות האלה, ואז מי שיקנה אותן, מה הוא יעשה?

<דידי רוזנפלד: איפה הפריסה שלו, רק בתל אביב?

אבישי ברוורמן: יפה, הערה.

אבישי ברוורמן: תחשבו, תרשמו.

<רפאל שחוח: לדעתי יש פה ככה – 220 אלף מכוניות מייבאים היבואנים כל שנה.

<רפאל שחוח: היבוא האישי בשנה האחרונה ולפני שנה – חצי אחוז מהם, איך אנחנו עושים תחרות על חצי אחוז, 10%, 15%?

<רפאל שחוח: אנחנו צריכים משהו בשביל להגדיל התחרות.

<רפאל שחוח: איפה היא?

<דידי רוזנפלד: אל תשכח שמי שאחר כך - - -

אבישי ברוורמן: אבנר, שרית, עו"ד למברגר, אני רוצה שתענו על כל הטענות ונצביע.

<זאב ש. פרידמן: לאור ההערות שנשמעו כאן, שיש חובה להעביר גם את הרכבים האלה ככל שהם אינם רכבים חדשים שמייבאים מיצרן, אני מציע להעביר אותם גם את הבדיקה לפי תקנות - - - זה לא מה שכתוב.

<אבנר פלור: הם עוברים.

אבישי ברוורמן: תודה.

אבישי ברוורמן: מי עונה בשם הממשלה?

אבישי ברוורמן: אבנר.

אבישי ברוורמן: בבקשה.

<אבנר פלור: ראשית, אני רוצה להבהיר לגבי הנושא של הרכב, בהיבט של רכב חדש או משומש, אנחנו אישרנו את סעיף 29(7), שבו כתוב: "אם הוא יבואן זעיר והרכב הוא מסוג מסודר שקבע השר, והוא אחד - - - מרכב חדש או רכב שנרשם או נקנה במדינת חוץ שטרם חלפו 12 חודשים, ומספר הקילומטרים שעבר אינו עולה על מספר שקבע השר - - - ".

<איתי עצמון: אישרנו את המספר 150.

<אבנר פלור: בסדר.

<אבנר פלור: בעצם, אנחנו מבחינתנו, ההגדרה של איזה רכב מופיע כאן.

<אבנר פלור: זה נושא אחד.

<אבנר פלור: הנושא השני, הנושא של הבטיחות.

<אבנר פלור: מעבר לזה שכתבנו שהוא מחוייב גם להציג לנו את נושא של רכב שיכול להירשם בו באחת ממדינות הקהילה האירופאית, ארצות הברית וקנדה, גם לרכבים האלה שמגיעים לפה משומשים, יבצעו בדיקה 309, בדומה למקובל היום בנושא יבוא אישי.

<אבנר פלור: גם ביבוא אישי.

<אבנר פלור: זה כתוב במסגרת תקנות התעבורה.

<איתי עצמון: זה קיים היום בתקנות התעבורה.

<אבנר פלור: זה קיים היום בתקנות התעבורה, לרכב בייבוא אישי.

<אבנר פלור: נעשה גם לגבי יבואן זעיר.

<שרית זוכוביצקי-אור: תקנה 309, הרי אנחנו כל הזמן משתמשים במספר הזה, זה כאילו מייצג משהו.

<שרית זוכוביצקי-אור: זו תקנה שמדברת על בדיקת רכב שניזוק.

<שרית זוכוביצקי-אור: אנחנו מדברים על תקנה אחרת, והיא 282, שהיא מתנה רישום של רכב.

<שרית זוכוביצקי-אור: 282 לתקנות - - - קובעת תנאים לרישום רכב בישראל.

<שרית זוכוביצקי-אור: היום כתוב ב-282, שרכב שיובא ביבוא אישי צריך לעשות בדיקת תקינות במוסך בודק שבודק רכב.

<שרית זוכוביצקי-אור: זה כיום בתקנות התעבורה.

<שרית זוכוביצקי-אור: אנחנו חושבים מבחינה מקצועית, שגם רכב משומש שיובא על-ידי יבואן זעיר צריך לעבור בדיקה כזאת כתנאי לרישומו, לכן יש לנו כוונה לתקן את תקנות התעבורה.

<שרית זוכוביצקי-אור: אין דרך אחרת.

<איתי עצמון: קודם כל יש דרך אחרת – זאת לא תשובה מספיק טובה בעיניי, מכיוון שאנחנו כרגע דנים בתנאים לייבוא רכב ולפי סעיף 38.

<איתי עצמון: אם רוצים לעגן באמת את החובה הזאת אפשר כמובן לכתוב הפניה, וזו חקיקה ראשית.

<איתי עצמון: היא כמובן תחייב את מה שאתם תתקנו או לא תתקנו בתקנות התעבורה.

<שרית זוכוביצקי-אור: אני אענה.

<שרית זוכוביצקי-אור: אי אפשר לחייב את הבדיקה הזאת בשלב היבוא, כי הבדיקה זאת מבוצעת בארץ.

<שרית זוכוביצקי-אור: בדיקת התקינות הזאת מבוצעת בארץ במכוני רישוי, או במקומות שאנחנו הסמכנו לצורך ביצוע הבדיקות האלה.

<שרית זוכוביצקי-אור: לכן אי אפשר להתנות את הבדיקה בשלב היבוא, כי הרכב עוד לא כאן.

<שרית זוכוביצקי-אור: לכן, הדרך הנכונה היא להתנות את רישום הרכב.

<שרית זוכוביצקי-אור: אני מזכירה שאם אתה מייבא רכב שאתה לא יכול לרשום אותו, אתה לא יכול לעשות איתו בעצם כלום.

<שרית זוכוביצקי-אור: לכן אנחנו רוצים להוסיף את הבדיקה הזאת.

<שרית זוכוביצקי-אור: אנחנו לא יכולים לעשות את זה כרגע, כי יבואן זעיר הוא לא גוף - - -

<איתי עצמון: אבל זה לא תנאי ליבוא?

<איתי עצמון: אני לא כל כך מבין.

<שרית זוכוביצקי-אור: זה לא תנאי ליבוא, זה תנאי לרישום.

<איתי עצמון: כלומר, הרכב יגיע, אבל יכול שהוא לא יירשם?

<שרית זוכוביצקי-אור: הוא לא יוכל להירשם.

<שרית זוכוביצקי-אור: אין דרך אחרת, כי הבדיקה מבוצעת בארץ אחרי שהרכב משוחרר.

<זאב ש. פרידמן: שיירשם לפרוטוקול שזו היתה הבטחת משרד התחבורה.

אבישי ברוורמן: נרשם בפרוטוקול - הפה של זוכוביצקי, הפה של פלור, זה הפה של כל שר שמכאן ועד - - -

<שרית זוכוביצקי-אור: אנחנו לא נוכל לעשות את זה - - - אנחנו נפנה ליבואן זעיר.

<איתי עצמון: אני לא כל כך מבין את התשובה שלך, מכיוון שבסעיף 29 שאושר, כתוב: "יבואן רכב מסחרי" – שכולל בעצם גם יבואן זעיר – "זכאי לקבל רשיון ליבוא רכב אם התקיימו בדגם הרכב כל אלה", והפיסקה הראשונה: "הרכב עומד בהוראות כל דין לעניין רישום הרכב, ובכלל זה הוראות לעניין בטיחות הרכב וההגנה על הסביבה, לרבות הוראות לפי פקודת התעבורה", כלומר, לפי תקנות התעבורה.

<איתי עצמון: זה בעצם קיים כבר, מה שאת אומרת?

<שרית זוכוביצקי-אור: לא, הבדיקה לא קיימת, אבל - - -

<איתי עצמון: לא, אני שואל מבחינת התנאים שהוועדה אישרה בסעיף 29.

<שרית זוכוביצקי-אור: כן.

<אבנר פלור: מבחינתנו, היום הבדיקה הזאת קיימת באותה תקנה לרכב ביבוא אישי.

<אבנר פלור: בעתיד נחייב גם לגבי רכב ליבואן זעיר.

<אבנר פלור: השאלה היא מהיבט הניסוח המשפטי איך עושים את זה.

<איתי עצמון: אני שואל כי יכול להיות שיש לכך מענה בסעיף 29.

<איתי עצמון: זה מה שאני שואל.

<שרית זוכוביצקי-אור: בפועל, אם נתקן את תקנות התעבורה זה ישאב.

<שרית זוכוביצקי-אור: כרגע אי אפשר לעשות תיקון, כי הגדרת יבואן זעיר לא - - -

<איתי עצמון: כלומר, ההוראות לפי פקודת התעבורה כרגע לא מתייחסות ליבואן זעיר, מכיוון שאין יבואן זעיר, זה מה שאת אומרת.

<שרית זוכוביצקי-אור: נכון.

<שרית זוכוביצקי-אור: ברור שאת הבדיקה הזאת צריך - - -

<איתי עצמון: אז אתם מתחייבים כאן בוועדה שאתם תתקנו את הנושא הזה.

אבישי ברוורמן: הכול נרשם, מתחייבים.

<שרית זוכוביצקי-אור: לגבי רכב משומש.

אבישי ברוורמן: עו"ד שניידר, בבקשה.

<אודי שניידר: האמת, אני לא קיבלתי תשובה מאבנר לדעתי לשאלה, ואני רוצה לחדד אותה.

<אודי שניידר: לטעמי היא מאוד חשובה.

<אודי שניידר: נניח שמוצא יבואן זעיר כזה איזשהו סוכן בחו"ל, שלא ברור מה הקשר איתו, וקונה ממנו חמישה שברולט קורבט.

<אודי שניידר: חמשת השברולט קורבט האלה מגיעים לישראל.

<אודי שניידר: UMI, עד כמה שידוע לי, לא מייבאים שברולט קורבט לישראל.

<אודי שניידר: האיכות של כלי רכב האלה נניח עבר אפילו את הבדיקה של 309, איך משרד התחבורה מוודא שהשברולט הזה יקבל את הטיפול שמגיע לו, את השירות שמגיע לו?

<אבנר פלור: אדוני היושב ראש, עו"ד שניידר שואל את השאלה הזו, שמתייחסת גם לסעיפים הקודמים המהותיים, שנדבר עליו, כמו שביקשתי בהמשך לגבי - - - איך יודעים לטפל, לתקן.

<אבנר פלור: מה שחשוב להדגיש, שיהיה ברור, וגם יירשם בפרוטוקול: אנחנו מאשרים כלי רכב שכשירים לתנועה, ויש להם את הפוטנציאל לרישום באירופה, ארצות הברית וקנדה.

<אבנר פלור: יחד עם זאת, מה שאנחנו לא עושים ביבוא מסחרי, אותם רכבים שיגיעו לפה, שהם משומשים, גם ייבדקו פה בדיקת 309.

<אבנר פלור: היו מספר כלים בשנים האחרונות שהוחזרו לחו"ל.

<אבנר פלור: רכבים שנבדקו פה בבדיקה 309, שהוחזרו לחו"ל.

<אבנר פלור: זאת אומרת, אנחנו מוודאים, כל הפעולות שאנחנו עושים, אנחנו מוודאים שהם עומדים באותה בדיקה לבטיחות.

<אבנר פלור: בנוגע לרמאויות, זו בעיה שנתייחס אליה בסעיפים הספציפיים.

<איתי עצמון: הערה קטנה לגבי סעיף קטן (ג) המוצע, אני מבקש, אדוני, שתינתן זכות טיעון לפני החלטה לסרב לתת רשיון, ושהדבר ייעשה בהחלטה מנומקת בכתב.

אבישי ברוורמן: מקובל.

אבישי ברוורמן: אנא להוסיף זאת.

<דידי רוזנפלד: אתה מפנה כל הזמן לסעיף 309.

<דידי רוזנפלד: לא יכולות להיות לך בכלל הדרישות לבדיקה בטיחותית.

<דידי רוזנפלד: הרי אם יש איזשהו פטנט של תקלה באיזשהו אוטו שאתה לא ייבאת אותו, מאיפה תדע את זה?

<דידי רוזנפלד: אתה אומר לי, אתה תבדוק 309.

<דידי רוזנפלד: מאה אחוז.

<דידי רוזנפלד: 309 יבדוק חופשים בהגה.

<דידי רוזנפלד: אבל אתה לא יודע שבאוטו ספציפי, באיזשהו מקום אחר, החופשים באים אחרי שבוע, אחרי חודש.

<דידי רוזנפלד: אתה לא יודע את זה בכלל, כי אין לך שום מידע על זה.

<אבנר פלור: אני לא מבין – איך בודקים היום רכב בתאונה?

<דידי רוזנפלד: אתה בודק רכב שאתה מכיר אותו, שיבואן הביא אותו שהוא מכיר אותו.

<דידי רוזנפלד: אתה עכשיו הולך לבדוק רכב שאין יבואן שהביא אותו לארץ, כלומר, אין לך מידע.

<דידי רוזנפלד: איך תבדוק אותו בטיחותית?

אבישי ברוורמן: שאלה חשובה מאוד.

אבישי ברוורמן: אין לו בעצם כתובת, בעל בית, והוא נמצא בארץ, איך מזהים את האדם שהוא לא מזהה את הרכב שהוא לא מזוהה?

<איתי עצמון: בפיסקה 2 בעצם נאמר שאותו גורם שמבקש לקבל את רשיון רכב זעיר יצטרך להתקשר בהסכם בכתב למכירת רכב, ולא כתוב מי הגורם.

<דידי רוזנפלד: עם מי?

<אריה אשד: הערה אחת:

<אריה אשד: המידע הזה, שדידי הצהיר עליו שהוא לא קיים, הוא קיים.

<אריה אשד: הוא לא נמצא פה, הוא קיים בחו"ל אצל היצרן, ואין שום בעיה בעצם.

<דידי רוזנפלד: ומי יביא אותו?

אבישי ברוורמן: זה שיש אינפורמציה זה לא מספיק.

אבישי ברוורמן: מי ייבא את המידע?

<אינגריד הר אבן: היבואן הישיר, זה מופיע בסעיף 35.

<דידי רוזנפלד: היבואן הישיר לא מייבא את המכוניות האלה, לכן אין לו את המידע הזה בכלל.

<אבנר פלור: בסעיף 38א(3), מצוין לגבי יבואן זה - - - הוכח קיומה של תשתית למתן שירותי תחזוקה לרכב, כפי שקבע השר לעניין המוסכים למתן אותם שירותים.

<אבנר פלור: כשאנחנו יוצאים מתוך נקודת הנחה שאותו יבואן זעיר שמייבא את כלי הרכב האלה, בדק וראה שיש לאותו מוסך או אותם מוסכים שמתקשרים איתו, את התשתית למתן שירותי התחזוקה, לרבות הנושא שהוא דיבר עליו.

<אבנר פלור: כבר היום, כמו שאמרתי גם בדיון הקודם, יש אלפי מכוניות שמגיעות לפה ביבוא אישי, והמידע נמצא אצל המוסכים האלה.

<אבנר פלור: המידע זמין, אם זה באתר האינטרנט, אם זה באמצעות היבואנים הקיימים, ועם השנים, כמו שאמרתי, זה יילך והשתפר.

אבישי ברוורמן: עו"ד פרידמן, זה מקובל עליך?

<דידי רוזנפלד: תדאג לזה שיקנה את האוטו אחר כך.

<זאב ש. פרידמן: - - - אבל עדיין נותרה שאלה שהזכיר עו"ד עצמון לגבי סעיף קטן 2.

<זאב ש. פרידמן: יש כאן סעיף שהוא לא ברור, הוא נראה סתמי.

<איתי עצמון: הוא ברור.

<איתי עצמון: השאלה היא למה הוא נכתב כך.

<איתי עצמון: בעצם מדובר על הוראה שמאפשרת להתקשר עם כל גורם, ולא בודקים בעצם מי הגורם.

<שרית זוכוביצקי-אור: הטענה נכונה.

<שרית זוכוביצקי-אור: אבנר ירחיב, אבל הסעיף הזה נכתב בכוונת מכוון.

<שרית זוכוביצקי-אור: מבחינתנו היבואן הזעיר יכול לייבא רכב, עומד בסטנדרט שנקבע פה אחרי שהוא מוכיח שיש תשתית תחזוקה, זאת אומרת, הוא לא סתם – מכל גורם.

<שרית זוכוביצקי-אור: לכאורה הוא יכול להתקשר עם אדם פרטי בחוץ לארץ ולייבא.

<שרית זוכוביצקי-אור: בסוף אנחנו רוצים לדעת עם מי הוא התקשר שתהיה לנו איזושהי כתובת, מבחינתנו לא משנה מי.

<שרית זוכוביצקי-אור: אם יבואן זעיר יכול להשיג מכל מקור שהוא רכב, יכול להביא אותו - - -

<איתי עצמון: אני גם מפנה את תשומת הלב שזה לא לגמרי הסדר פרוץ, מכיוון שכפי שהזכיר מר פלור, יש את התנאים לרשיון ליבואן רכב מסחרי בסעיף 29, כפי שהוועדה אישרה, שעל הרכב כמובן לעמוד בהוראות כל דין, הוראות עניין בטיחות, הוראות עניין הגנת הסביבה.

<איתי עצמון: כלומר, לא מדובר על הסדר פרוץ.

<יורם בונן: הוא מאוד פרוץ.

<יורם בונן: פשוט הפתרון שמשרד התחבורה עוד לא מספר אותו, כי הוא אומר, הוא יהיה בסעיף המהותי.

<יורם בונן: אבל חשוב להגיד את זה כאן בקונטקסט הזה.

<יורם בונן: זאת אומרת, אין בעיה להביא איזה רכב שרוצים כי יש יבואן שעליו יזרקו את כל הבעיות, והוא יפתור כבר את כל הבעיות.

<יורם בונן: אז לא צריך להקפיד על כלום.

<יורם בונן: אני לא שמעתי התייחסות – זה הנושא של הבעלות הצולבת במספר תאגידים.

<יורם בונן: לזה לא שמענו התייחסות.

אבישי ברוורמן: עו"ד למברגר, בעלות צולבת.

<יערה למברגר: רציתי להשיב על זה.

<יערה למברגר: אני מכירה הסדרים בענייני הגבלת בעלות צולבות בענייני תקשורת, בחוק משק הגז הטבעי, בהצעת חוק משק הדלק.

<יערה למברגר: למיטב היכרותי מדובר שם על סוגים שונים של בעלי רשיון בשרשרת, שמגבילים את היחסים האלה.

<יערה למברגר: אני חושבת שההשוואה לפה היא לא לגמרי מדויקת.

<יערה למברגר: לעומת זאת, אני מכירה הסדרים, זה לא בדיוק כמו מה שאנחנו מציעים פה, אבל בהגנת סביבה למשל, שוועדת הכלכלה לאחרונה התעסקה בפסולת אלקטרונית, שלמשל, פסולת אלקטרונית הבנתי שהתייחסו לאדם קשור.

<יערה למברגר: גם סוג של הרמת מסך.

<יערה למברגר: דיברו על היצרן, ואז על האדם השולט ביצרן, ועל התאגיד הנשלט בידי היצרן.

<יערה למברגר: זאת אומרת, יש התייחסויות והבנה שצריך להרים את הכפפה ולהגיע - - -

<יורם בונן: וקרובו למשל, שזה אותו אחד, איפה זה?

<יערה למברגר: ההגדרות, זה לא בדיוק הניסוח שהצענו פה, אבל וריאציות על מה שיצאנו פה כן קיימות, למשל, בחוק של הדיווח על הסביבה - - -

אבישי ברוורמן: הנושא הזה של יחסי קירבה וכו', התבטא פה בחוק הזה?

<יערה למברגר: אני לא כל כך מבינה את השאלה.

<יערה למברגר: בעלויות צולבות זו שאלה אחת, אני חושבת שההשוואה לא נכונה.

<יורם בונן: אני אגיד למה הכוונה.

<יורם בונן: זה לא בעלויות צולבות, אלא זה בעלות במספר תאגידים.

<יורם בונן: אני מחר מקים חברה, מביא 20 רכבים, אשתי מחר מקימה חברה אחרת, ומביאה 20 רכבים בחברה אחרת.

<יורם בונן: מבקש הרשיון זה תאגיד נפרד, אני אפילו לא בטוח שאפשר להגיד שהוא - - -

אבישי ברוורמן: בוא ניקח דוגמה מאוד יפה.

אבישי ברוורמן: בעל ואשתו מקימים שתי חברות, והם טוענים שהם לא מקיימים יחסים, זה תופס או לא?

<יורם בונן: המבקש הוא התאגיד.

<יערה למברגר: אגיד אפילו יותר רחב מזה.

<יערה למברגר: אותו אדם, למה צריך אשתו?

<יערה למברגר: הוא לא נשוי.

<יערה למברגר: אותו אדם מקים עכשיו 40 תאגידים.

<יערה למברגר: אותו אדם הוא בעל השליטה, יש לו 40 תאגידים, וכל תאגיד מביא 20 כלי רכב.

<יערה למברגר: זו הסיטואציה שהתמודדנו איתה, אפילו לא היינו צריכים להגיע לכך.

<יערה למברגר: לכן הסעיף הזה מאוד רחב.

<יערה למברגר: איתי אמר חריג, אולי אפילו חזק מדי.

<יערה למברגר: "רשאי מנהל לסרב לתת רשיון יבוא ליבואן זעיר אם שוכנע כי הבקשה נועדה לעקוף את המגבלה".

<יורם בונן: אבל למה מתייחסים לאדם?

<יורם בונן: הרי המבקש יהיה התאגיד, והוא אומר: סליחה, אני לא מכיר את התאגיד השני, זו יישות משפטית נפרדת.

<יורם בונן: זה בכלל לא עקיפה.

<יורם בונן: אז מה אם זה אותו בעל מניות?

<יערה למברגר: לא מדובר פה על אדם, מדובר פה שהבקשה, הבקשה שהגיש התאגיד באה לעקוף, כי בעל השליטה באותו תאגיד אל"ף, הוא בעל שליטה גם בב"ית וגם בדל"ת, כל אחד מהם.

אבישי ברוורמן: הנקודה ברורה.

אבישי ברוורמן: השאלה היא האם צריך כאן לפרש אותה, או שנעבור יותר מאוחר כדי שלא יהיו פה אי הבנות.

אבישי ברוורמן: את מסופקת?

<יערה למברגר: אני חושבת שעשינו סעיף חזק.

<איתי עצמון: רחב מאוד.

<רפאל שחוח: הוא לא השיב על השאלה.

<רפאל שחוח: חצי אחוז על 220 אלף מכוניות, נו מה - - -

אבישי ברוורמן: אנחנו מקווים שיגיעו ל-5%, ו-10%, ו-20%, הכל שיהיה טוב, שכולם יתחרו.

אבישי ברוורמן: רבותיי, העיקר שכולם יהיה מאושרים.

אבישי ברוורמן: אני מבקש להצביע.

אבישי ברוורמן: אני מאשר את הסעיף הזה.

אבישי ברוורמן: בעד סעיף 38 – רוב

אבישי ברוורמן: נמנעים – אין

אבישי ברוורמן: אני מאשר את הסעיף הזה.

אבישי ברוורמן: מגיעים לסעיף היותר כבד, סעיף 35.

אבישי ברוורמן: ב-11:30 אני אפסיק, כדי שאוכל להתכונן לישיבה ב-12:00.

אבישי ברוורמן: אני מציע שאנחנו נדון עכשיו בכל ההערות הכלליות, כדי שבישיבה הבאה נוכל להגיע לקריאה של הסעיפים.

<איתי עצמון: אדוני, אני מציע שקודם כל נציגי הממשלה יסבירו את ההסדר הכללי שחל כאן, מכיוון שמדובר על שינוי המצב המשפטי הקיים.

<איתי עצמון: זו בעצם לב הרפורמה שעניינה יבוא רכב, לאחר מכן ניתן יהיה לשמוע הערות כלליות.

אבישי ברוורמן: מקובלת עליי הצעתו של עורך דין עצמון.

אבישי ברוורמן: סעיף 35 – רשיון ליבוא רכב ושיווקו.

<שרית זוכוביצקי-אור: מדברים על הקונספט - נדבר על סעיפים 5, 6, סימן ב'.

<שרית זוכוביצקי-אור: למעשה, אנחנו מסדירים פה שני סוגי יבואנים - יבואן ישיר זה תאגיד שהתקשר עם יצרן רכב בחוץ לארץ.

<שרית זוכוביצקי-אור: ההגדרה "יצרן" שכבר דנו בה, היא הגדרה רחבה.

<שרית זוכוביצקי-אור: היא לא רק היצרן אלא גם מי שהיצרן הסמיכו.

<שרית זוכוביצקי-אור: חוליה נוספת למעשה היא היבואן עקיף.

<שרית זוכוביצקי-אור: היבואן העקיף זה תאגיד שהתקשר עם סוכן מורשה.

<שרית זוכוביצקי-אור: אנחנו דנו בהגדרת סוכן מורשה, ואישרנו אותה.

<שרית זוכוביצקי-אור: אני מזכירה, סוכן מורשה זה למעשה גוף בחוץ לארץ שיש לו הסכם עם היצרן.

<שרית זוכוביצקי-אור: זאת אומרת, זאת חוליה מספר שתיים בשרשרת.

<שרית זוכוביצקי-אור: בדיון הקודם הרחבנו גם את ההגדרה הזאת, כמו ההרחבה שיש ליצרן.

<שרית זוכוביצקי-אור: אמרנו שאנחנו נכיר גם במי שהסוכן המורשה הסמיכו, דהיינו, הסוכן הראשי.

<שרית זוכוביצקי-אור: והסוכן הראשי יכול להסמיך גם סוכן משני, ואנחנו מכירים בכל הקבוצה הזאת כסוכן מורשה.

<שרית זוכוביצקי-אור: התאגיד בארץ שהתקשר עם אותו סוכן מורשה, חוליה מס' 2 בחוץ לארץ, ייחשב יבואן עקיף.

<שרית זוכוביצקי-אור: הקונספט הוא כזה: היבואנים העקיפים והישירים למעשה יצטרכו לתת 3 אלמנטים מרכזיים – אחריות לרכב, שירותי - - - לרכב, ושירותי תיקון ותחזוקה לרכב.

<שרית זוכוביצקי-אור: זה בגדול.

<שרית זוכוביצקי-אור: העיקרון פה הוא להטיל על היבואן הישיר לתת מענה לכלי רכב שיובאו לישראל מהתוצר שהוא מייבא, לא רק מהדגם.

<איתי עצמון: כלומר, גם כלי רכב שהוא לא בעצמו ייבא.

<שרית זוכוביצקי-אור: מהתוצר.

<ניל סמולט: לא, מסוג שהוא לא ייבא.

<אודי שניידר: הוא יצטרך לשרת את הקורבט, למרות שהוא - - -

<קריאות: - - -

אבישי ברוורמן: רבותי, אני רואה שפתאום יש סערת רגשות.

אבישי ברוורמן: שירה, את רגועה כל הזמן, אני רוצה שהרוח שלך תשפיע פה על כולם.

<לאה ורון: וגם המקצועיות.

אבישי ברוורמן: המקצועיות זה לעילא ולעילא.

<שרית זוכוביצקי-אור: אנחנו מטילים על היבואנים הישירים, אלה שקשורים עם היצרנים בחוץ לארץ, לתת אחריות, או לממש את האחריות, זה ניואנס שמופיע פה – לתת, לממש אחריות, לתקן, לקבל מידע בקשר לתיקון הרכב, לכל רכב מתוצר שהם מייבאים, שיובא לישראל, גם אם מדובר ברכב שהם לא ייבאו, וגם אם מדובר בדגם רכב שהם לא ייבאו.

<שרית זוכוביצקי-אור: אני מסבירה: יש תוצר, נניח הונדה, ויש דגמים שונים של הונדה, חלקם היבואן מייבא, וחלק מהדגמים הוא לא מייבא.

<שרית זוכוביצקי-אור: ההצעה כאן על השולחן היא שהוא יצטרך לתת את כל מה שאמרתי, את כל תשתית התחזוקה והאחריות והריקול לתוצר שהוא מייבא, גם אם זה רכב שהוא לא ייבא בעצמו, וגם אפילו אם מדובר בדגם רכב שהוא לא ייבא.

<איתי עצמון: מה הסיבה לכך, כי זה בעצם שינוי מהמצב הקיים.

<שרית זוכוביצקי-אור: תיכף אבנר יסביר את הקונספט.

<שרית זוכוביצקי-אור: אני רק מסבירה את הגישה.

<שרית זוכוביצקי-אור: למשל, מדובר ביבואן הישיר שיצטרך לתת שרות לתוצר, גם ליבואן העקיף, גם ליבואן הזעיר, וגם ליבוא האישי.

<שרית זוכוביצקי-אור: היבואן העקיף יצטרך לתת את אותה תשתית אם מדובר בכלי רכב מתוצר שלא מיובא לפה על ידי יבואן ישיר, זאת אומרת, אלה תוצרים חדשים לגמרי.

<שרית זוכוביצקי-אור: אנחנו בכל זאת רוצים להבטיח שתוצרים שמגיעים לפה מקבלים מענה תחזוקה ושרות.

<שרית זוכוביצקי-אור: אנחנו מטילים על היבואן הישיר חובה לקחת אחריות למעשה לכל התוצרים שלו, כאשר אנחנו מבטיחים שני דברים: (א) התחייבויות של היצרן לתת לו את המענה בהסכם, או ביחסים שבין היבואן הישיר לבין היצרן, אנחנו לא נאשר את היבואן הישיר כיבואן ישיר אם היצרן לא יתחייב לתת לו את כל התשתית לכל התוצרים שהוא מייצר; (ב) אנחנו נותנים מענה לעוד סעיף, שליבואן הישיר כשהוא נותן את השרות לרכב שהוא לא מייבא, או לדגם שהוא לא מייבא, שלא יהיו לו עליות שלא יכוסו, ואז יהיה פה תשלום עלויות נלוות.

<שרית זוכוביצקי-אור: זה ההסדר השלם.

<שרית זוכוביצקי-אור: אגיד לגבי היבואנים העקיפים: אם הם מייבאים תוצר שלא מיובא לישראל על ידי יבואן ישיר, הם כן יצטרכו לתת את המענה של תשתית התחזוקה לרכב.

<איתי עצמון: מדוע עשיתם את ההבחנה הזאת - בין תוצרים שמיובאים ותוצרים שלא מיובאים?

<איתי עצמון: כלומר, אם מדובר על תוצר שמייבא יבואן ישיר - - -

<שרית זוכוביצקי-אור: לפחות לפי ההצעה, ליבואנים הישירים יהיה הסדר עם היצרנים בחוץ לארץ, כשהיצרנים מספקים להם את המידע, את התשתית, את האפשרות לממש את האחריות של התוצר שלהם, של כלי הרכב מהתוצר שהם מייצרים.

<איתי עצמון: הסדר שהוא ישים?

<איתי עצמון: כי הרי היצרנים בחוץ לארץ הם לא גורמים מורשים כמובן כאן בישראל.

<שרית זוכוביצקי-אור: תיכף נדבר על זה.

<דידי רוזנפלד: ומה קורה ליבואן הזעיר בקטע הזה?

אבישי ברוורמן: אבנר, תן לנו את כל ההסברים בקונטקסט, אחר כך ניתן לכל אחד לדבר בתורו.

<אבנר פלור: בעצם, מבחינתנו, מה שאושר עד כה הוא שיש לנו 4 סוגי יבואנים, 3 מתוכם מסחריים ואחד זה יבואן אישי.

<אבנר פלור: לגבי הנושא של 3 סוגים מסחריים, אנחנו מדברים ביבואן ישיר שיכול לייבא כל תוצר של רכב שהוא מתקשר עם אותו יצרן רכב אז הוא יכול לייבא.

<אבנר פלור: לגבי יבואן עקיף, בתוך היבואן העקיף יש לנו 3 סוגים: (א) יבואן עקיף שבעצם מתקשר עם סוכן מורשה של יצרן הרכב בחוץ לארץ; (ב) יבואן עקיף שמתקשר עם המשווק של הסוכן המורשה בחוץ לארץ; (3) מה שאפשרנו בדיון הקודם, או לפני הקודם, לגבי הנושא של הסכם בכתב או לא בכתב או בדרך אחרת.

<אבנר פלור: לגבי 3 סוגים האלה שנמצאים בתוך יבואן העקיף (הפסקה קצרה בישיבה) כפי שאמרתי, במסגרת היבואן העקיף, יש לנו את הערוץ שבו היבואן העקיף מתקשר עם סוכן מורשה של יצרן הרכב.

<אבנר פלור: זה סוג אחד של התקשרות, ואז הוא יוכל להביא כל תוצר שהוא רוצה לייבא, כתלות בתנאים ובדרישות שבחקיקה.

<אבנר פלור: הערוץ השני הוא שהוא מתקשר עם משווק של הסוכן המורשה.

<אבנר פלור: עדיין אני ביבואן עקיף.

<אבנר פלור: הסוג השלישי, שבעצם זה לא הסכם בכתב, אלא בדרך אחרת שיקבע השר בתקנות, וכפי שהוצע באחד הדיונים שהיו.

<לאה ורון: לפני שאתה מתמקד ביבואן העקיף, אולי תפרוס לפני הוועדה קצת נתונים על היבואן הישיר – כמה יבואנים ישירים קיימים כיום במדינת ישראל, מה תוקפם של הרשיונות שיש בידיהם, קצת נתונים על המצב העובדתי שנכון לעכשיו.

<אבנר פלור: לגבי יבוא רכב פרטי, ישנם היום כ-16 יבואנים, שמייבאים למעלה מ-40 תוצרים מכלל העולם, ארצות הברית, אירופה, סין והמזרח ועוד.

<אבנר פלור: סוגי הרכב שמייבאים זה גם תוצרי רכב שמשווקים גם באירופה וגם בארצות הברית, או זה, או זה או ביחד.

<אבנר פלור: ישנם יבואנים שמייבאים רכבים גם עם תקינה אירופאית וגם עם תקינה אמריקאית, חשוב גם להדגיש את זה.

<אבנר פלור: אבל מרבית היבואנים ומרבית היבוא היום של הרכב הפרטי עומדים בתקינה האירופאית מבחינת סוג התקינה.

<לאה ורון: כמה כלי רכב מיובאים בשנה למדינת ישראל?

<אבנר פלור: נכון להיום ישנם כ-3 מליון כלי רכב בסך הכול הכולל.

<אבנר פלור: בשנים האחרונות ממוצע יבוא של כלי הרכב הוא למעלה מ-200 אלף בשנה.

<אבנר פלור: לדוגמה, בשנת 2012 היו למעלה 220 אלף.

<אבנר פלור: השנה – למעלה 210 אלף כלי רכב, שכוללים בתוכם רכב פרטי, מסחרי, משאיות, אוטובוסים, וכו', אבל עיקר היבוא והכמות הגדולה היא לגבי רכב פרטי וגם אופנועים.

<לאה ורון: גם על הרשיונות, מה היום הרשיונות שיש ליבואנים, מה תוקפם?

<אבנר פלור: מה ששרית הדגישה בהתחלה מבחינת החקיקה הקיימת היום – אנחנו נותנים רשיון לאותו תוצר וא/ו לאותו דגם רכב, על בסיס עמידה בכל הדרישות, אבל אין איזשהו מסמך או משהו, אישור יבואן בהיבט הזה.

אבישי ברוורמן: מזמן לזמן אני פוגש את שר האוצר ואנחנו שואלים אחד את השני איפה הכסף.

אבישי ברוורמן: אז כמה כסף מתגלגל פה בעסק הזה?

<אבנר פלור: ברמה הכוללת, לפחות מהנתונים שבידי, ולא אתייחס ספציפית: ענף הרכב מגלגל – דלק והכול ביחד – למעלה מ-100 מיליארד שקל, כולל דלק.

<יעקב אנוך: ענף הרכב מגלגל, כולל השותף שזה רשות המסים 30 מיליארד.

<יעקב אנוך: צריך לזכור שבערך מחצית זה מסים.

<יעקב אנוך: מה שאבנר הציג זה את נושא הדלק.

אבישי ברוורמן: שירה, מה שאומר מר אנוך הוא שיש 30 מיליארד - - - 15 הולכים לרשות המסים וגם לאגף שוק ההון.

אבישי ברוורמן: מה עם ה-70 האחרים?

<שירה ברגמן: יש לנו חלפים שזה נתח - - -

אבישי ברוורמן: לישיבה הבאה, אני מבקש לקבל את החלוקה איך ה-100 מיליארד מתחלקים.

<קריאות: אין 100 מיליארד.

<דידי רוזנפלד: אין 100 מיליארד.

<אבנר פלור: אנחנו נביא את הנתונים.

אבישי ברוורמן: שירה ברגמן אמרה 100 מיליארד, אני רוצה לראות את החלוקה.

<אבנר פלור: אני שוב מדגיש, מדובר ברשיונות היבוא.

<אבנר פלור: הרישיונות שניתנים היום הם לשנה קלנדרית – מינואר עד סוף השנה או מאמצע השנה, תלוי באותו אחד שמבקש.

<אבנר פלור: מה שאנחנו עושים בחקיקה פה - - -

<שרית זוכוביצקי-אור: כי זה רשיונות יבוא, אין רשיונות לעיסוק היום.

<אבנר פלור: בדיוק, זה רשיונות יבוא.

<אבנר פלור: כמו שאמרתי, התנאי לאותו מתן רשיון יבוא זה עמידה בין היתר גם בדרישות תקינה.

<אבנר פלור: בתקינת הרכב דרישות החובה שלנו מתעדכנות מדי שנה, בינואר השנה הקלנדרית הבאה או אחריה.

<אבנר פלור: אבל מה שכאן אנחנו עושים בחוק הזה, אנחנו עושים את ההבחנה בין רשיון יבואן לגבי העיסוק עצמו שזה יהיה ל-3 שנים, זאת אומרת הוא לא יצטרך להגיע אלינו כל שנה, רשיונות היבוא יהיו כל שנה - - - מהרשות המוסמכת.

<איתי עצמון: אדוני, יש לי שתי שאלות ביחס להסבר שנתנו כאן נציגי הממשלה.

<איתי עצמון: קודם כל, אני מציע שתפרסו בפני הוועדה מה הכשלים שזיהיתם במצב המשפטי הקיים שבעצם מחייב לשיטתכם שינוי בתפיסה.

<איתי עצמון: כי בעצם, לפי מה שאני מבין, הדרישה שאתם מציעים לקבוע כאן בהצעת החוק היא שבעל רשיון ייתן שירותים לבעלי רשיונות אחרים ביחס למוצרים שהוא לא ייבא בעצמו.

<לאה ורון: הם לא בהכרח מאותו דגם.

<חיים פילצר: אתה צודק.

<איתי עצמון: אבל קודם כל מה הכשלים במצב הקיים מבחינת תחרות והתייחסות לשאלה השנייה.

<אבנר פלור: לשאלתך, אני רוצה קודם שנמקד מה בדיוק – בעצם מה שאנחנו מטילים בחקיקה החדשה, נושא של מימוש אחריות וביצוע הריקול, אנחנו רוצים להטיל את זה על היבואן הישיר שהוא ייתן לאותם תוצרים שמיובאים על ידי בעלי רשיונות אחרים, ובנוגע לנושא של שירותי התחזוקה לרכב, זה כמו שראית בסעיפים 35-37, אנחנו מטילים על כל יבואן את אותה אחריות לביצוע שירותי תחזוקה.

<אבנר פלור: זאת אומרת, לגבי המוסכים, הפריסה וכל מה שנגזר מכך, וראינו את זה גם לגבי היבואן הזעיר.

<אבנר פלור: לשאלתך, אנחנו זיהינו במהלך השנים שאחד החסמים בייבוא כלי רכב בתוספת הסוגים השונים, זה בעצם שאותם יבואנים לא מקבלים מהיצרנים ישירות את הנושא של מימוש האחריות.

<אבנר פלור: היצרן לא יכול לבצע מימוש אחריות - היצרן בחו"ל לא מבצע מימוש אחריות באמצעות היבואן העקיף.

<אבנר פלור: יש לי דוגמה העכשווית בשנה האחרונה, כשנכנס לפה יבואן עקיף והוא יושב כאן.

<אבנר פלור: גם היבואן העקיף הזה – היצרן העביר מכתב שהריקול בביצוע מימוש האחריות יהיה באמצעות היבואן הישיר, לא באמצעות יבואן עקיף.

<אבנר פלור: היבואן העקיף מצדו רצה והיה בתהליכים, אבל היצרן מבחינתו אמר שמימוש האחריות והריקול יהיה בביצוע היבואן הישיר.

<אבנר פלור: יחד עם זאת, מה שאנחנו גם בדקנו במסגרת הדרקטיבה האירופאית שמתייחסת - - - גם שם נקבע שבין היתר מימוש אחריות וביצוע הריקולים או/וגם שירותי התחזוקה, יכול להיות בכל מקום.

<אבנר פלור: כלומר, אדם שקונה את הרכב בגרמניה, יכול לטפל בבלגיה, יכול לטפל במדינות נוספות, ולא באותו מקום, ולא על ידי אותו יבואן שהוא רכש ממנו.

<אבנר פלור: זה לפחות הנתונים שמצויים כאן.

<איתי עצמון: כלומר, מה שאתה אומר הוא שהמודל שאתם מציעים כאן, דומה למודל שקיים באירופה.

<אבנר פלור: דומה למודל.

<דידי רוזנפלד: היצרן הוא האחראי.

אבישי ברוורמן: חבר'ה, יש לכם משקל גדול.

אבישי ברוורמן: עכשיו התווכחנו אם אתם 30 מיליארד – יש לכם משקל.

אבישי ברוורמן: יש לכם את עורכי הדין הכי טובים.

אבישי ברוורמן: רק את זכות הדיבור לחלק בשווה.

<אבנר פלור: אדוני היושב ראש, עוד עובדה שרציתי לציין פה.

<אבנר פלור: הועבר אליך מכתב על ידי איגוד יבואני הרכב, ממר אנוך.

<אבנר פלור: בסעיף 10 הוא כותב: למצער, ניתן לקבוע כי היבואנים הישירים יטפלו בכלי רכב שיובאו על ידי יבואנים אחרים, ובלבד שמדובר בדגמים עם מפרט טכני זהה שמיובאים על ידי היבואן הישיר.

<אבנר פלור: כלומר, מבחינת המסמך הזה העובדה קיימת היא שנכון לרגע זה היבואנים מבחינתם ישנה הסכמה לגבי אותם דגמים, רק המחלוקת היא לאותם דגמים - - -

<יורם בונן: זה דרך מאוד מסוימת לקרוא את המכתב.

<קריאה: אבנר, זה לא מה שכתוב שם.

<אבנר פלור: אני לא משפטן.

<אבנר פלור: עוד משהו אדוני היושב ראש, אנחנו נשמע תיקף את הגורמים השונים, אבל גם נתנו את הדעת בנוגע לאותם סעיפים שהעלו היבואנים במסגרת השימוע שהיה בהיבט של אבטחת מידע, ה-back to back, הנושא של מנגנון תשלום – איך אתה מחייב אותי במשהו, יש לי איזשהן עלויות כאלה ואחרות, גם בהיבט שמדובר אך ורק באותם כלי רכב שהיצרן נותן אחריות, אבל רכב שמגיע לפה ללא אחריות, אנחנו לא מתייחסים.

<אבנר פלור: לא נחייב את היבואנים הישירים ברכב שמגיע לפה ללא אחריות יצרן.

<איתי עצמון: יגיעו לפה כלי רכב גם ללא אחריות.

<אבנר פלור: כן, יגיעו, אנחנו מחייבים רק כלי רכב כאלה.

<אבנר פלור: עוד נקודה חשובה – גם בהיבט של אספקת מוצרי תעבורה.

<אבנר פלור: הועלתה טענה במסמכים ובמסגרת הדיונים עם איגוד יבואני הרכב ובכלל, לגבי נושא של זמן אספקת מוצרי תעבורה, להגדיל את זה מ-7 ימים למספר יותר גבוה, וגם לזה התייחסנו.

אבישי ברוורמן: אני רואה שיש לך פתיחות רבה פה בנושאים האלה.

אבישי ברוורמן: אני מודה לך.

<איתי עצמון: מה הצעתכם לעניין שיפוי של היבואנים הישירים על ההוצאות שייגרמו להם.

<איתי עצמון: בכל זאת, הם יידרשו להוציא הוצאות עבור הטיפול בכלי רכב שהם בכלל לא ייבאו, דגמים שהם אפילו לא ייבאו, כל עוד מדובר על אותו תוצר הם יחוייבו לטפל ברכב.

<אבנר פלור: מבחינתנו, אחד התנאים לגבי אישור יבואן זה שהיצרן בעצם יתחייב לבצע את מימוש האחריות והריקולים לכלל התוצרים שמיובאים לפה.

<איתי עצמון: הדבר ישים?

<אבנר פלור: עובדה שנתתי את המקרה של היבואן העקיף הנוכחי.

<יורם בונן: מה עם התחזוקה והחלפים?

אבישי ברוורמן: שואל עורך דין בונן, שלא בזכות דיבור – מה עם התחזוקה והחלפים?

<יורם בונן: עם העלויות לגבי התחזוקה.

<אבנר פלור: אדוני היושב-ראש, אם אפשר שנשמע ואז אגיב.

אבישי ברוורמן: לכן, אני פותח את הדיון להערות.

אבישי ברוורמן: אני מבקש הערות בקצרה.

אבישי ברוורמן: נפתח לאותו נחשון בן עמינדב, שקפץ והפך ליבואן מקביל.

<ניל סמולט: אני אשתדל בקצרה למרות שאפשר להגיד על זה הרבה.

<ניל סמולט: שמענו את זה בדיונים קודמים.

<ניל סמולט: מנסים פה להפיץ איזושהי אגדת עם כאילו במסווה של קושי טכני לוגיסטי מחשבתי – אי אפשר לטפל ברכבים.

<ניל סמולט: כל הקושי פה הוא קושי של רצון.

<ניל סמולט: אנחנו יודעים שזה קורה, אנחנו מכניסים לשירות הרכבים גם דגמים שלא מייבאים כאן בישראל, ונותנים את השירות ללא שום בעיה, ומקימים אותם ישירות במחשבים ושמחים לטפל בזה כי זה עוד מקור פרנסה.

<ניל סמולט: ואנשים שלא יבכו כאן.

<ניל סמולט: אם אנחנו ניתן את השליטה לגורמים שמתחרים במכירה או בארץ או בחוץ לארץ, לחסום את האפשרות להביא רכבים ממקור אחר זה מה שיקרה במוקדם או מאוחר.

<ניל סמולט: מה לעשות, אם לא נחייב זה לא יהיה.

<ניל סמולט: זה יהפוך להיות חסם, תהיה כאן אפליה בין צרכנים שהם אלה שמקבלים את השרות על בסיס ממי הם קנו את הרכב ומי הרוויח מהם כסף.

<ניל סמולט: אסור שזה יקרה.

<ניל סמולט: עוד הערה קטנה: חשבנו שנוכל לפנות בעצמנו ליצרן ולקבל אפשרות להכשיר עובדים, ולתת בעצמנו את השרות.

<ניל סמולט: היצרן פסל את זה, אסר את זה.

<ניל סמולט: הוא אמר: היבואן שלי לא מסכים.

<חיים פילצר: אני מסכים לחלוטין עם מה שאמר עורך דין סמולט.

<חיים פילצר: אני מבקש שלא תהיה זריית חול בעיניים.

<חיים פילצר: אני לא אתן את הפרטים, אבל אנחנו חתמנו הסכם עם יצרן בחו"ל של רכבים, שמספק ליבואן בארץ כלים.

<חיים פילצר: כיוון שזה דרך סוכן מורשה אחר, הסוכן המורשה האחר קיבל את אישור היצרן בחו"ל להביא את הרכבים לישראל, כאשר הוא משפה את היבואן המקומי בתשלום באחוזים על השרות ועל האחריות.

<חיים פילצר: זאת אומרת, אנחנו משחקים באותו מגרש, ונהיה קלפים על השולחן – כולם רוצים למכור.

<חיים פילצר: היצרן בחו"ל אומר אני נותן במחיר שאני מוכר לך דרך הסוכן המורשה שאתה איתו קשור ליבואן בארץ.

<חיים פילצר: אין לו ברירה.

<חיים פילצר: הוא ייתן לך שרות על הציוד שלו גם אם אתה יבואן עקיף, אתה מביא דגמים אחרים, הוא מקבל אחוזים.

<חיים פילצר: זה בחוזה של הסוכן המורשה עם היצרן בחו"ל.

<חיים פילצר: אני בכלל לא בסיפור.

<חיים פילצר: זאת אומרת שזאת מציאות קיימת, ומה שאתה אומר, אני לא ניצב לידך, אלא מחבק אותך, הולך איתך ביחד למלחמה, אם יש מלחמה.

<חיים פילצר: זו עובדה קיימת.

<חיים פילצר: כולם רוצים למכור, וכולם בסיפור הזה, רק צריך לדעת איך ללכת.

אבישי ברוורמן: אני מודה לך.

אבישי ברוורמן: עורך דין שניידר.

אבישי ברוורמן: בבקשה.

<אודי שניידר: הצעת החוק מנסה בעצם לאכוף על יבואני כלי הרכב הישירים לתת שירותים למתחרים שלהם או לכלי רכב שמיובאים על ידי המתחרים שלהם, תוך הטלת חובות שבעיניי לפחות הן חסרות תקדים, ואני רוצה לפרט למה.

<אודי שניידר: אבל מה שאבנר פלור לא אמר לנו זה איך הם הגיעו למסקנה הזאת שאפשר להטיל על היבואנים הישירים את החובות האלה.

<אודי שניידר: משרד התחבורה רואה ביבואנים הישירים את נציג היצרן, ואבנר אמר את זה בישיבה האחרונה.

<אודי שניידר: זה כתוב בפרוטוקול.

<אודי שניידר: הוא אמר את זה הרבה פעמים נוספות.

<אודי שניידר: מבחינת משרד התחבורה, היבואנים הישירים הם נציג היצרן.

<אודי שניידר: אבל נשאל את שרית זוכוביצקי, שקוראת כל הסכם שבין יבואן לבין היצרן, וכתוב בכל הסכם, אחד הסעיפים הראשונים והבסיסיים הוא שהיבואן בישראל הוא לא נציג היצרן.

<אודי שניידר: הוא בסך הכול מי שקונה מהיצרן ומוכר בישראל.

<אודי שניידר: אז הוא לא נציג היצרן וזו טעות להתייחס אלינו כך.

<חיים פילצר: He is the sole distributor.

<אודי שניידר: - - -

<קריאות: - - -

<חיים פילצר: בכל אחד מהחוזים האלה - - -

אבישי ברוורמן: לגבי ה-sole, אולי נסתכל על הנשמה – soul – ולא על ה-sole.

אבישי ברוורמן: לכן אני מבקש שתצמצם, כי הנקודה שלך ברורה.

אבישי ברוורמן: אנחנו נגיע לסעיפים.

אבישי ברוורמן: הדברים האלה נאמרו גם בעבר.

אבישי ברוורמן: רק אם יש הערה כללית.

<אודי שניידר: כמה הערות כלליות.

<אודי שניידר: אנחנו רואים שבעצם אין חובה להטיל על היבואן הישיר לטפל בכלי רכב שהוא לא מייבא.

<אודי שניידר: ברמה עקרונית זו טעות.

<אודי שניידר: למה לפטור אדם שמייבא כלי רכב, בין אם הוא יבואן זעיר ובין אם הוא יבואן עקיף, למה לפטור אותו מאחריות למה שהוא ייבא?

<אודי שניידר: למה להטיל את האחריות על אדם אחר?

<אודי שניידר: אם יבואן עקיף רוצה לעשות עסקים, שיתכבד וגם ייתן את השרות למה שהוא מייבא.

אבישי ברוורמן: ההערה נרשמה.

<אודי שניידר: מעבר לזה, אנחנו גם רואים שמשרד התחבורה יודע להטיל אחריות על היבואן העקיף – כשהתוצר איננו מיובא על-ידי יבואן ישיר.

<אודי שניידר: אז פתאום אין בעיה להטיל את האחריות על אותו יבואן עקיף?

<אודי שניידר: אז מדוע לא להטיל עליו את האחריות?

<אודי שניידר: למה היבואן הישיר צריך לעזור לו - - - הערה כללית אחרונה מתייחסת לדבר שאמר אבנר בסוף, לסעיף שהוא הקריא.

<אודי שניידר: עם כל הכבוד, יש פה הנחה מסוימת שהיא לא נכונה.

<אודי שניידר: יבואנים ישירים – זה שיבואן ישיר מייבא דגם מסוים של רכב, זה לא אומר שהוא יודע לטפל בדגמים אחרים של רכב שהוא לא מייבא.

<אודי שניידר: מעבר לזה, זו בחירה שלו.

<אודי שניידר: למה יבואן ישיר שבוחר, נניח, לא להביא דגם מסוים של רכב בגלל שהוא חושב שהיבוא של הרכב הזה הוא לא כלכלי, או בגלל שהוא חושב שהרכב הזה לא יימכר בכמויות מספיקות – אם היבואן בוחר שלא לייבא דגם מסוים של רכב, פתאום הוא מוצא את עצמו בכל זאת נאלץ לטפל בכלי רכב שהוא עצמו בחר לא לייבא.

<אודי שניידר: מדוע?

אבישי ברוורמן: תודה.

אבישי ברוורמן: בבקשה, שתי הערות אחרונות לפני שאני סוגר.

אבישי ברוורמן: יקי אנוך ראש היבואנים.

אבישי ברוורמן: אחר-כך עו"ד הר אבן.

אבישי ברוורמן: בישיבה הבאה נעבור לקריאת סעיף-סעיף ולהצבעה.

<לאה ורון: בהתאם להנחיה של היושב ראש, המכתב שלך הועבר לכל חברי הועדה.

<לאה ורון: אני מניחה שבישיבה הבאה השתתפו יותר חברי כנסת כי זה יהיה יום של כנסת.

<יעקב אנוך: אני מודה ליושב ראש על זה שהמכתב שלי הועבר.

<יעקב אנוך: לא הייתה כוונה אחרת.

<יעקב אנוך: אדוני היושב ראש, מה שקורה פה, כשמסתכלים על פניו הוא שמשרד התחבורה מנסה לקחת אחריות שהיא עליו ולהעביר אותו לגורם מסחרי, בזה שהוא פוטר את עצמו מאחריות לכל מה שיגיע לארץ, טוב או לא טוב אני לא שופט, אבל הוא מוצא מישהו שעליו הוא מטיל את האחריות.

<יעקב אנוך: בוא נדבר על המישהו - יבואנים זו לא מלה שכולם שווים, ולא כולם מביאים אותו דבר, ולא כולם באותם כללים מול היצרנים שלהם.

<יעקב אנוך: כל חוזה הוא בפני עצמו.

<יעקב אנוך: אז קודם כל, על פי הדין במדינת ישראל חייבו אותנו, את היצרנים, לבטל את הנושא של חוזה בלעדי.

<יעקב אנוך: שרית, אם את לא מכירה את זה, תעייני בבקשה בכתובים.

אבישי ברוורמן: סליחה רבותיי, הוויכוח על ה-sole distributor – אנחנו נכריע בו.

<יעקב אנוך: לא, אין sole, יותר מזה - - -

אבישי ברוורמן: אתה אמרת אין, הוא אמר יש, זוכוביצקי אמרה יש.

אבישי ברוורמן: זה יכול להיות או שיש או שאין.

אבישי ברוורמן: בשבוע הבא - - - .

<יעקב אנוך: אין.

אבישי ברוורמן: אם אתם צודקים, האמת תצא לאור.

<יעקב אנוך: אני לא הפרעתי לאחרים, ואני מבקש מראש שלא יפריעו לי.

<יעקב אנוך: יבואן רכב מסוים החליט שמתוך מגוון הדגמים שיש ליצרן, ויש הרבה – ופה אני הולך לצד של היבואן, אחר כך אגיע לצד של היצואן – מתאים לו לשווק בשוק הזה מספר דגמים, והוא בחר את אותם דגמים.

<יעקב אנוך: הוא נערך בחלקי חילוף, הוא נערך בידע טכני, הוא נערך בהדרכות, הוא נערך בכל מה שקשור לאותם דגמים.

<יעקב אנוך: לא בהכרח כשאומרים "תוצר", ויש לו סמל שברולט או טיוטה, כל הדגמים זהים – לא בחלפים, בטוח שלא בחלפים, ויש פה מספיק אנשים מקצועיים שיעידו, לא במכלולים, לא בצורת תפעול, ולא בכללי.

<יעקב אנוך: כלומר, אין ספק שיבואן יכול לטפל במה שהוא מביא.

<יעקב אנוך: בזה הוא יודע לטפל.

<יעקב אנוך: הוא בנוי לזה.

<יעקב אנוך: אבל כאשר מטילים על יבואן לטפל בדברים שלא רק שהוא לא מביא כי הוא מצא שזה לא כלכלי ולא כדאי לו, אלא היצרן בכלל לא מסכים לספק לו.

<יעקב אנוך: היצרן אומר לו, אדוני, סליחה, בתכנית העסקית שלי מולך זה מה שאתה מייבא לישראל מסיבות אל"ף או מסיבות בי"ת.

<יעקב אנוך: אין שום אפשרות שהיבואן הזה יוכל לטפל בכלים בצורה כמו שמשתמע או כמו שצריך להיות.

אבישי ברוורמן: אני רוצה לחדד, אבנר: זה בעצם סלע המחלוקת העיקרי ואנחנו נצטרך לעבור בסעיף, להקשיב טוב.

אבישי ברוורמן: יקשיבו חברי הכנסת ונחליט, האם גירסת אנוך, או גירסה שלכם, או שיש לזה דרך אמצע.

אבישי ברוורמן: אני אמרתי, אני המפא"יניק האחרון שנשאר בכנסת, גם הפרופסור האחרון, אז אנסה בכל זאת למצוא איזה דרך ביניים אם ישנה.

<יעקב אנוך: מה עוד, שיש איזושהי חובה פלילית בנושא אספקת שירותים לרכב.

<יעקב אנוך: כלומר, אתה רוצה ממני שאני אתן שרות למשהו שאני לא מכיר, בשביל לעשות - - - לחלקי חילוף אני צריך לדעת מה מגיע.

<יעקב אנוך: אני עושה את זה 9 חודשים מראש, אני נערך לחלקי חילוף לפי רשימות המלצות של היצרן פלוס הנסיון שלנו, להרבה זמן מראש, שהחלפים יהיו על המדף, שאני אוכל לעמוד באותם 6 ימים או כל דבר אחר שהחוק קובע.

<יעקב אנוך: אתה רוצה להטיל עליי את החובות האלה, שאין לי שום דרך בעולם להיערך לזה.

אבישי ברוורמן: אמרת את דבריך בבירור.

אבישי ברוורמן: בבקשה, עו"ד הר אבן.

<אינגריד הר אבן: ראשית, איגוד המוסכים מברך על הקונספציה של הטלת האחריות על היבואן הישיר, כי בלי זה לא יהיה פה יבוא עקיף, והשוק לא ייפתח.

<אינגריד הר אבן: אנחנו מבקשים במסגרת הסעיפים הללו לטפל בעוד בעיה אנטי תחרותית שמאוד כואבת לנו וזה הנושא של בעלות יבואנים על מוסכים.

<אינגריד הר אבן: בעצם היום רוב השירותים שיבואנים נותנים זה באמצעות מוסכים בבעלותם, וכך הם חונקים את המוסכים העצמאיים והורגים אותם.

<אינגריד הר אבן: אפשר פשוט לבדוק סטטיסטית כמה מוסכי יבואן בבעלות יבואן יש לעומת מוסכים פרטיים שנותנים כביכול שירותים.

אבישי ברוורמן: את יכולה לתת לנו סדר גודל.

<אינגריד הר אבן: אני יכולה לצטט מהמלצות ועדת זליכה שמינה שר התחבורה בעצמו ואימץ אותן במלואן, וזליכה קבע חד משמעית שליבואן לא יהיה יותר ממוסך אחד בבעלותו.

<אינגריד הר אבן: לא סתם הוא קבע את זה ולא סתם השר כץ אימץ את זה.

<יעקב אנוך: לא סתם זה לא בהצעת החוק ולא אימץ אותם ולא קבע להיפך.

אבישי ברוורמן: עורך דין הר אבן בזכות דיבור ואף אחד לא ייכנס לדבריה.

<אינגריד הר אבן: כל הצעת החוק הזאת באה לעולם על רקע המלצות ועדת זליכה ורצונו של שר התחבורה לפתוח את השוק לתחרות.

<אינגריד הר אבן: מדובר פה על אחריות, מימוש אחריות, שירותי תחזוקה.

<אינגריד הר אבן: בואו תפתחו גם את השוק של המוסכים באותה הזדמנות כשכבר עשיתם חוק לתחרותיות, ופתיחת השוק ופיזור השוק הכול-כך ריכוזי הזה.

<אינגריד הר אבן: אני פונה לאבנר ולשרית – תוסיפו את הסעיפים הרלבנטיים לגבי הנושא של בעלות על מוסכים, לאמץ את המלצת ועדת זליכה לתוך הסעיפים הללו בחוק של היבואן – לא יהיה יותר מבעלות על מוסך אחד מרכזי שלו, ושבאמת השירותים יינתנו באמצעות מוסכים עצמאיים.

<אינגריד הר אבן: אני גם מפנה לחוק לעידוד עסקים קטנים, הרשות לעידוד עסקים קטנים.

<אינגריד הר אבן: בשביל מה עושים את זה אם בסופו של דבר פה נותנים ליבואן את הרשיון להמשיך בעצם – לא רק שהוא מייבא והוא כמעט בלעדי בייבוא, הוא גם למעשה הופך לבלעדי במתן שירותי התחזוקה.

אבישי ברוורמן: אני מודה לך.

אבישי ברוורמן: אבנר, שמעת את כל הערות האלה, הן יועלו בסעיפים.

אבישי ברוורמן: היה פה הנושא שחלק מכל החוק הזה הוא גם נושא רלבנטי לגבי התחרות, כי תיאורטית, הנושא של מה שנקרא vertical integration, שאדם גם בעל הבית, גם נותן את השרות, הכול ביחד, יש פה פגם תחרותי.

אבישי ברוורמן: לכן אני רוצה שגם תשקלו את כל הנושאים האלה לגבי המוסכים, תענו לנו.

אבישי ברוורמן: אני מודה לכל אלה שעלו לירושלים ביום חמישי.

אבישי ברוורמן: אני חושב שתצטרכו לעלות לירושלים ביום חמישי פעם נוספת.

אבישי ברוורמן: תודה רבה.

אבישי ברוורמן: הישיבה נעולה.